Predsednika Kosova biraju poslanici u Skupštini tajnim glasanjem (arhivska fotografija)\nKosovo bi moglo da raspiše prevremene parlamentarne izbore ukoliko se političke partije ne dogovore oko pozicije predsednika.\nPitanje je pokrenuto nakon što je Hašim Tači (Hashim Thachi) podneo ostavku 5. novembra zbog potvrđivanja optužnice u Hagu za ratne zločine i zločine protiv čovečnosti.\nDemokratski savez Kosova (DSK), koji je na čelu vladajuće koalicije, zahteva širi dogovor o izboru novog predsednika.\nZamenik predsednika DSK Ljutfi (Lutfi) Haziri u izjavi za Radio Slobodna Evropa (RSE) napominje da u razgovore o poziciji predsednika treba uključiti čitav politički spektar.\n„Pre nego što smislimo konkretno ime, zajedno sa partnerima vladajuće koalicije moramo da postignemo politički dogovor o tom pitanju. DSK u ovoj fazi nema određena imena, ali traži širi sporazum“, podvlači Haziri.\nOn očekuje da će koalicioni partneri "delovati u skladu sa interesima države kako bi se prevazišao ovaj izazov".\nKoliko traje mandate Vjose Osmani?\nIstog dana, predsednica Skupštine Kosova Vjosa Osmani je je preuzela dužnost predsednice. Na osnovu Ustava Kosova, Osmani tu funkciju može da obavlja najduže šest meseci.\nPremijer Kosova Avdulah (Avdullah) Hoti, koji dolazi iz redova DSK, izjavio je 16. novembra da će uskoro početi razgovore oko pozicije predsednika.\n„Verujem da ćemo za nekoliko dana započeti konsultacije kako bi rešili ovo pitanje, videli kako ćemo da prevaziđemo ovu situaciju. Ustav je jasno odredio put, insistiraću da se slede svi koraci po Ustavu i da se javni interes stavi ispred političkog“, rekao je Hoti na konferenciji za medije u Prištini.\nOsim Demokratskog saveza Kosova, vladajuću koaliciju čine Alijansa za budućnost Kosova (ABK), Socijaldemokratska inicijativa (NISMA) i Srpska lista. Većina podržava dogovor oko izbora novog predsednika kako bi se izbegli vanredni izbori.\nSa druge strane, lider najveće opozicione partije Samoopredeljenje, Aljbin (Albin) Kurti, zatražio je 15. novembra održavanje vanrednih izbora, a potom i izbor novog predsednika Kosova.\nPolitikolog Ramuš Tahiri ocenjuje da je dogovor oko pozicije predsednika nemoguć i da su vanredni izbori već izvesni.\n“Svaka politička stranka želi da ima svog kandidata i ja računam da će novembar proći u tim razgovorima a neće doći do sporazuma i očekujem da će izbori biti u decembru”, kaže Tahiri.\nOpoziciona Demokratska partija Kosova za sada se nije izjasnila oko pitanja pozicije predsednika ali su zvaničnici iz te stranke naveli da će ove nedelje razgovarati o poslednjim dešavanjima.\nLider DPK Kadri Veselji (Veseli) je takođe podneo ostavku jer su Specijalizovana veća i protiv njega potvrdila optužnicu za ratne zločine i zločine protiv čovečnosti. Osim Tačija i Veseljija, istom optužnicom su obuhvaćeni i šef parlamentarne grupe Samoopredeljenja Redžep Seljimi (Rexhep Selimi), te bivši predsednik Skupštine Kosova Jakup Krasnići (Krasniqi).\nTači, Veselji, Seljimi i Krasnići, inače bivši pripadnici Oslobodolačke vojske Kosova, izjasnili su se da se ne osećaju krivim.\nZa sada je Alijansa za budućnost Kosova jedina partija koja je u javnost izašla sa kandidatom za predsednika, odnosno predložili su njihovog lidera Ramuša (Ramush) Haradinaja.\nPostoji li šansa za dogovor?\nEugen Cakoli (Cakolli) iz Kosovskog demokratskog instituta podseća da je pozicija predsednika i ranije bila sporna tačka među političkim partijama i ne veruje da će uspeti da se postigne dogovor po tom pitanju.\nZbog toga očekuje vanredne parlamentarne izbore na Kosovu.\n“Čak i nakon izbora će biti teško da partije postignu dogovor oko pozicije predsednika”, kaže Cakoli i dodaje da bi najbolje bilo da se usvoje ustavne izmene koje bi omogućile da predsednika bira narod.\n“Vjosa Osmani, koja je sada vršilac dužnosti, na toj poziciji može da bude šest meseci, a ceo proces održavanja izbora i formiranja Skupštine i institucija može da traje i duže od šest meseci. U tom slučaju bi imali problem oko obavljanja funkcije predsednika. Zato je najbolje da predsednika biraju građani, a ne poslanici u Skupštini koji omogućvaju političke kalkulacije zbog te pozicije”, kaže on.\nNa osnovu Ustava Kosova, predsednik se bira u Skupštini na petogodišnji mandat tajnim glasanjem.\nSvako ko je stariji od 35 godina može da se kandiduje za predsednika, ali da bi bio nominovan mora da prikupi najmanje 30 potpisa poslanika Skupštine. Za izbor predsednika potrebno je dve trećine glasova od ukupnog broja poslanika, odnosno 80 od 120.\nU slučaju da se predsednik ne izabere, raspušta se Skupština i raspisuju se novi izbori koji moraju da budu održani u roku 45 dana.


Feniks-Izdavanje :: Poslovni prostor za izdavanje, Savski venac - Sajam, 240m2, ID 2997-1\nID: 2997-1 Poslovni prostor za izdavanje, Savski venac - Sajam, 240m2, ID 2997-1\nSprat (od) / Spratova7/9\nOpis lokacije Sajam\nNova poslovna zgrada za izdavanje koja se nalazi preko puta Beogradskog sajma, sa odličnom povezanošću sa autoputem, centrom grada i magistralom. Neposredna blizina stajališta javnog gradskog prevoza koji povezuje ovu lokaciju sa centrom grada i Novim Beogradom. Poslovni prostor za izdavanje nalazi se na sedmom spratu poslovne zgrade. Prostor se sastoji od prijemnog prostora, dve velike open space prostorije, dve zasebne kancelarije, čajne kuhinje, softver sobe, ostave i 2 toaleta (muški i ženski). Poslovna zgrada poseduje video nadzor i portirsko obezbeđenje 24/7, dva lifta, centralnu klimatizaciju, ventilaciju i grejanje. Na raspolaganju je pet parking mesta koja se nalaze u podzemnoj garaži.


Poljoprivrednici mogu u setvu i tokom vikenda - Srbobran Danas\nPoljoprivrednici mogu u setvu i tokom vikenda\nBranislav Nedimović, ministar poljoprivrede, šumarstva i vodoprivrede u Vladi Republike Srbije potvrdio je danas novinarima da će poljoprivredni proizvođači tokom vikenda potpuno slobodno moći da na svojim traktorima izađu u atar sa namerom da obave setvu.\nProlećna setva vrlo je značajna za ekonomiju države i zato je izlazak na njivu dozvoljen i tokom ovog vikenda kada je na snazi policijski čas. Nedimović je ovo izjavio za agenciju Tanjug, povodom zabrane kretanja od petka u 17 časova do ponedeljka u 5 časova.\nKako ne bi bilo zloupotreba, ministar je istakao da je veoma važno da poljoprivrednici budu na svojoj mehanizaciji i da u tom slučaju apsolutno neće biti nikavih problema. Kako je istakao Vlada je apsolutno svesna značaja hrane i poljoprivrede uopšte i zato prolećna setva mora da se nastavi da bi na vreme bilo posejano planiranih dva miliona hektara, uglavnom kukuruza, ali i drugih ratarskih kultura.\nVest preuzeta sa www.srbija.gov.rs.


Sa kompanijom Grupoo Fiorentino potpisan ugovor za zapošljavanje 60 radnika\n30. avgust 2010, Vlasotince\nKompanija “Grupoo Fiorentino“ i Agencija za strana ulaganja i promociju izvoza SIEPA potpisali su ugovor vredan 300.000 evra za investiranje u izgradnju novog objekta u okviru postojećeg proizvodnog kompleksa kompanije uz obavezu zapošljavanja šezdeset radnika tekstilne struke, do kraja 2011. godine.\nUgovor je u ime Ministarstva ekonomije i regionalnog razvoja potpisao potpredsednik Vlade Srbije i ministar ekonomije i regionalnog razvoja, Mlađan Dinkić, a u ime kompanije “ Grupoo Fiorentino “ vlasnik, Nutricato Fiorentino.\nPotpisan je i ugovor sa kompanijom “ Elrad “ vredan 350.000 eura, uz obavezu investiranja 1 020.000 evra i zapošljavanja 50 novih radnika.\nKompanija Gruppo Fiorentino d.o.o. trenutno stalno zapošljava 22 radnika a kako su kapaciteti proizvodne hale i magacinske prostorije postali tesni za proizvodnju, vlasnik planira investiciju izgradnje novog objekta, koji bi obuhvatao magacinske prostorije za sirovinu i gotove proizvode i nabavku nove proizvodne opreme, koja bi popunjavala upražnjena mesta u proizvodnoj hali. Time bi kompanija stekla uslove da poveća proizvodnju od 45.000 do 60.000 jedinica na godišnjem nivou. Ova investicija u periodu realizacije iziskuje zapošljavanje novih šezdeset radnika a ovaj program je i predmet potpisivanja pomenutog ugovora. Kompletna investicija Gruppo Fiorentino iznosi 1 600.000 eura, a kompanija je kod Agencije SIEPA za navedenu investiciju i zapošljavanje novih šezdeset radnika tekstilne struke, konkurisala za dobijanje sredstava u visini od 300.000 evra.\nInvesticiju su podržali opština Vlasotince, Centar za razvoj Jablaničkog i Pčinjskog okruga, Regionalna privredna komora Leskovac, Privredna komora Italije, Tehnološki fakultet u Leskovcu, Tekstilna škola Vlasotince, Nacionalna služba zapošljavanja i partneri iz Srbije i Italije.


Japan donirao 3,9 miliona evra BiH za migrante\nTanjug 1. maja 2021. 14:30\nSARAJEVO – Vlada Japana donirala je Bosni i Hercegovini približno 3,9 miliona evra namenjenih jačanju kapaciteta za borbu protiv ilegalnih migracija, a ugovor o preuzimanju te donacije danas su u Sarajevu potpisali šefovi diplomatija dveju zemalja.\nMinistar spoljnih poslova Japana Tošimicu Motegi boravio je u službenoj poseti BiH a nakon susreta s ministarkom spoljnih poslova te zemlje Biserom Turković potpisan je sporazum kojim je aktivirana ranije odobrena pomoć od 500 miliona jena namenjena pre svega opremanju bezbednosnih agencija u BiH direktno zaduženih za nadzor granice i kontrolu ilegalnih migracija, javlja Hina.\n„Pomoć će biti iskorišćena za kupovinu vozila Graničnoj policiji BiH, Službi za poslove sa strancima BiH, MUP-ovima Republike Srpske i Federacije BiH kao i Unsko-sanske županije“, pojasnila je Turković.\nSlabo opremljena Granična policija BiH godinama je suočena s velikim problemima u nastojanjima da zaštiti istočnu granicu prema Srbiji i Crnoj Gori preko koje migranti bez većih poteškoća uspevaju ilegalno da uđu, navodi agencija.\nRazdoblje pandemije i zima donekle su usporili njihov priliv u BiH, ali vlasti strahuju kako će se to promeniti s dolaskom proleća pa bi broj od oko osam hiljada migranata koliko ih sada boravi u toj zemlji mogao da počne da se povećava, dodaje se.


Ugovor o izgradnji mosta Zemun-Borča čija je vrednost 170 miliona evra biće potpisan danas u Skupštini grada Beograda.Kako je ranije saopšteno, 85 odsto novca za izgradnju mosta biće obezbeđeno iz kredita kineske Eksim (Exim) banke, dok će 15 procenata biti finansirano iz Nacionalnog investicionog plana, a troškove eksproprijacije i tehničkih priprema preuzeće grad Beograd.\nRok otplate kredita je 15 godina, sa počekom od tri godine i fiksnom kamatnom stopom od tri odsto godišnje. Ugovorom je definisano i učešće srpskih podizvodjača od najmanje 45 odsto.\nVlada Srbije i grad Beograd su 23. oktobra 2009. sa CRBC-om potpisali predugovor o gradnji mosta. Most preko Dunava Zemun-Borča trebalo bi da bude završen 2013. godine, biće dugačak 1,5 kilometara, a biće izgrađene i pristupne saoraćajnice duge 21 kilometar.\nMatić: Tender za Telekom na leto\nMinistarka za telekomunikacije Srbije Jasna Matić kaže da će najverovatnije na leto biti raspisan tender za privatizaciju Telekoma Srbije. Ona je kazala da će biti pozvani strateški investitori i veliki telekomunikacioni operatori da ponude odgovarajuću sumu "za neki procenat, koji je sada preliminarno određen kao 40 odsto".\n"Videćemo da li će finansijski savetnik da se saglasi da je to optimalan procenat za prodaju", kazala je Matićeva i izrazila očekivanje da će doći veliki strateški investitor koji će podići nivo telekomunikacija u Srbiji na nivo koji je uobičajen u Evropskoj uniji.\n"Trebalo bi posebno obratiti pažnju na širokopojasni internet, odnosno da se omogući da svi stanovnici Srbije imaju internet, telefon i mobilnu telefoniju", rekla je Matićeva.\nVlada Srbije odlučila je da na tenderu proda 40 odsto akcija Telekoma Srbije koje su u vlasništvu države. Država je preko PTT Srbija vlasnik 80 odsto Telekoma Srbije, a 20 odsto je u vlasništvu grčke kompanije OTE, čiji je većinski vlasnik Dojče telekom.\nPremijer Srbije Mirko Cvetković je precizirao da će biti objavljen tender, a nakon toga organizovana aukcija, ističući da će postupak biti sličan kao pri prodaji Mobtela.


sigurna da smo blizu kraja\nLepi & Zdravi 26.06.2020. - 12:26h Autor: Stil/Kurir/Alo\nSkok broja zaraženih korona virusom u Srbiji na početku leta iznenadio je i građane, ali i lekare, koji navode da je ova zaraza pokazala da je izdržljivija nego što se prognoziralo.\nKako objašnjava dr Ana Gligić, epidemiolog, žena koja je bila šef laboratorije tokom epidemije velikih boginja 1972. godine u Beogradu, COVID-19 je pokazao svojstva koja su gotovo ekstremno drugačija u odnosu na druge viruse.\n"Novi korona virus je definitivno pokazao da je drugačiji od ostalih. Viruse u laboratoriji uništavamo na 65 stepeni, a ovaj preživljava čak i tu toplotu. Ipak, definitivno ne možemo govoriti o drugom talasu kronavirusa jer ni prvi nije završen, to jest nismo bili u situaciji da više od dvadeset i kusur dana nemamo obolelih. U toku je drugi vrh epidemije, a ukoliko se budemo pridržavali mera, on će se završiti vrlo brzo", ističe dr Gligić.\nOna naglašava da bi građani morali da imaju na umu da su pored korona virusa trenutno u opticaju i druge virusne infekcije, usled netipično hladnih dana koje smo imali u prethodnom periodu.\n" Nakon što je ukinuto vanredno stanje, previše smo se raspojasali na utakmicama i ostalim okupljanjima. Upravo odatle i potiče najviše zaraženih, ali nadam se da će, nakon što se završi trenutni inkubacioni period, iščeznuti i epidemija. Sigurna sam da smo blizu kraja! Svaka pandemija se uvek pre ili kasnije ugasi", kaže dr Gligić.\nKorona virusEpidemiologAna Gligić


Pisac osuđen zbog pretnji gradonačelniku Niša - Nova Borba\nZoran Ćirić Foto: Youtube/printscreen\nPisac osuđen zbog pretnji gradonačelniku Niša\nOsnovni sud u Nišu nepravosnažno je proglasio krivim pisca Zorana Ćirića zbog pretnji gradonačelniku Niša, Zoranu Perišiću. Ćirić je kažnjen sa 100.000 dinara, kako je tražilo tužilaštvo.\nĆirić je optužen da je u decembru 2013. godine slao SMS poruke u kojima je gradonačelnika nazivao "punjenom pticom" i "samozvanim gradonačelnikom" koji će biti "živ raskomadan" i da će mu "zatrti seme", objavile su Južne vesti.\nSudija Ana Vukojičić je u obrazloženju presude navela da u slanju SMS poruka postoje svi elementi krivičnog dela. "Pretnje su stigle onome kome su upućene i izazvale su uznemirenost kod oštećenog", rekla je sudija.\nZamenik osnovnog javnog tužioca Aleksandar Stevanović prethodno je, tokom izricanja završne reči, izjavio da tužilaštvo smatra da dokazi izvedeni tokom suđenja pokazuju da je okrivljeni Ćirić počinio krivično delo ugrožavanja sigurnosti. Tužilaštvo je tražilo da Ćirić bude kažnjen novčanom kaznom od 100.000 dinara.\nGradonačelnik Niša Zoran Perišić nije prisustvovao završnom ročištu, ali se njegov advokat izjasnio da se pridružuje zahtevu tužilaštva. Perišić je ranije rekao da nije bio zabrinut za svoju bezbednost, ali jeste za bezbednost svoje porodice.\nĆirić: Neću dozvoliti da završim kao udžerice u Savamali\nPisac Zoran Ćirić rekao je tokom završne reči da nije kriv i zatražio je oslobađajuću presudu.\n"Poruke koje sam poslao predstavljaju moju privatnu prepisku i njihovo korišćenje u sudskom postupku predstavlja kršenje moje privatnosti", rekao je Ćirić i dodao da nije imao motiv da preti Perišiću, jer s njim nije imao nikakav lični niti profesionalni sukob.\n"Poruke nisu izazvale nikakav strah kod Perišića što je on potvrdio, a i svedoci su to rekli. Ni policija ih nije uzela za ozbiljno, jer pošto se za poruke saznalo niko nije došao u moj stan da obavi pretres, niti sam salušan u policiji", rekao je Ćirić i dodao da kada je gradonačelnik njemu pretio "niko ništa nije preduzeo".\nKazao je da "smatra da sudski postupak predstavlja kampanju" protiv njega, jer svi učesnici znaju da nema "nikakva leđa", da je "slobodan strelac" i da je u tekstovima kritikovao sve vlasti u Srbiji. Kaže da je tokom čitavog suđenja trpeo pritiske sa raznih strana, ali da neće dozvoliti da završi kao "udžerica u Savamali".


Godinu dana neće biti izgradnje u naselju Dubočica - JUGPRESS\nGodinu dana neće biti izgradnje u naselju Dubočica\nPostavio: Jugpress 27 Juna, 2019\nGradonačelnik Leskovca Goran Cvetanović je, na insistiranje odbornika odborničke grupe “Zajedno za Leskovac” Nebojše Cakića da se stopira izgradnja novih zgrada u parku u naselju “Dubočica”, što peticijom traže i stanovnici ovog dela Leskovca, rekoa da u narednih godinu dana tu neće biti izvodjeni radovi.\nOdgovor šta će biti posle tih godionu dana se nije čuo.\nCvetanović je za skupštinskom govornicom juće izneo niz uvreda i optužbi na račun ortopeda Saše Rangelova optužujući ga da on stoji iza potpisivanje peticije za zabranu gradnje novih zgrada na parkovskim površinama, izmedju već postojećih stambenih jedinica.\n28 Juna, 2019 3:15 pm\nPark u kome se niko ne igra, park koji ti isti stanari zasipaju djubretom, ali dobro ovonje demokratija i mora se postovati zakon i pravo svih gradjanskih inijacitiva cak i kada su na stetu napretka grada.\n29 Juna, 2019 7:45 pm\nStruka je jedno, a politizacija i spinovanje nešto sasvim drugo, treće… Struci treba verovati, kao i urbanističkom planu koji je izrađen po svim standardima i pravilima.\n27 Juna, 2019 4:30 pm\nPa napišite šta je rekao o dr Rangelovu, inaĉe ovo nije potpuna informacija.


Održana finalna konferencija “Socijalno poduzetništvo kao prilika za društveni i ekonomski razvoj” - Fondacija lokalne demokratije\nOdržana finalna konferencija “Socijalno poduzetništvo kao prilika za društveni i ekonomski razvoj”\n“Socijalno poduzetništvo kao prilika za društveni i ekonomski razvoj“ bilo je tema finalne konferencije na kojoj su predstavljeni rezultati sprovođenja trogodišnjeg projekta “Doprinos organizacija civilnog društva razvoju socijalnog poduzetništva“\nViše od 70 predstavnika organizacija civilnog društva, javnih institucija i organizacija, akademske zajednice i medija imali su priliku da čuju detalje o rezultatima projekta, ali i mogućnostima za dalji razvoj socijalnog preduzetništva na konferenciji koja je organizovana 14. marta 2022. godine u Bijeljini.\nNa početku se prisutnima se obratio gradonačelnik Bijeljine Ljubiša Petrović, koji je istakao da svaka zajednica ima socijalne probleme koji predstavljaju manje ili veće izazove:\n- Socijalno preduzetništvo je, ne samo jedan od najdjelotvornijih načina da se neki od društvenih problema riješe, nego i najdostojanstvenijih, jer uključuje ljude kojima je pomoć najpotrebnija i tako im vraća vjeru u sebe i svoje sposobnosti i mogućnosti, rekao je Petrović.\nO rezultatima projekta “Socijalno poduzetništvo u BiH” govorile su Radmila Žigić, direktorica Fondacije “Lara” Bijeljina i Amra Hadžić, program menadžerica Fondacije lokalne demokratije Sarajevo.\nIstakle su značajne rezultate u oblasti uspostave pravnog okvira za razvoj socijalnog poduzetništa, usvajanje Zakona o društvenom preduzetništvu u Republici Srpskoj i Zakoni o socijalnom preduzetništvu Brčko Distrikta, te kreiranje drafta Zakona o socijalnom poduzetništvu u Federaciji BiH. Ojačani su kapaciteti 27 socijalnih preduzeća, te registrovane dvije asocijacije socijalnih preduzeća, u Republici Srpskoj i FBiH, čija je uloga da vode dijalog sa vlastima kako bi zakoni bili provedeni. Podijeljena su 24 granta s ciljem podrška ekonomskoj održivosti socijalnih preduzeća i socijalnih zadruga. Time su sačuvana postojeća i otvorena nova radna mjesta za predstavnike marginalizovanih društvenih grupa.\nTokom prvog panela čija je tema bila ''Novi EU koncept socijalnog poduzetništva'' moderator Erol Mujanović predstavio je ''Prakse i iskustva razvoja socijalnog poduzetništva u Regionu''. Svoja uspješna iskustva vođenja socijalnih preduzeća su prisutnima prenijele ekspertice Sonja Vuković iz Hrvatske, Jelena Hrnjak iz Srbije i Marina Tucović iz Srbije.\nPredstavnici resornih ministarstava govorili su tokom drugog panela čija su tema bile “Buduće institucionalne prakse BiH u razvoju socijalnog poduzetništva“.\nO razvoju socijalnog preduzetništva govorili su Rajko Lajić iz Ministarstva privrede i preduzetništva RS, Zdravko Čerović iz Ministarstva razvoja, poduzetništva i obrta FBiH i Stojanka Knežević iz Vlade Brčko Distrikta.\nU posljednjem panelu „Podrška institucija razvoju socijalnog poduzetništva“ govorili su eksperti Borko Mihajlović i Stevo Pucar. Pored njih, obratilii su se i Borislav Đurić iz Unije društvenih preduzeća Republike Srpske i Nadira Škaljić iz Saveza socijalnih preduzeća u Federaciji BiH.\nUčesnici su pogledali i video prezentacije u kojima su se predstavila socijalna preduzeća koja su učestvovala u projektu.\nKonferencija je održana u okviru projekta “Doprinos organizacija civilnog društva razvoju socijalnog preduzetništva”, čiju realizaciju finansira Evropska unija, a koji realizuju fondacije “Fondacija lokalne demokratije” iz Sarajeva i “Lara” iz Bijeljine.


Javni tužilac je saopštio da je uhapšen 57-godišnji državljanin BiH koji je tokom saslušanja priznao ubistvo.\nŽrtva, 88-godišnja žena, izbodena je u nedelju popodne na prometnoj ulici u Stadsvagu. Užasnuti svedoci pričali su da je starici prerezan grkljan nasred ulice. Hitno je prebačena u lokalnu bolnicu Stuivenberg, ali je od posledica povreda podlegla nešto kasnije, prenosi Radio Sarajevo.\nPolicija je sinoć oko 20 sati uspela da uhapsi osumnjičenog kod kojeg je pronađen nož. Prema izveštajima belgijskih medija, uhapšeni Bosanac je bivši sused žrtve, ali tužilac to zasad ne želi da potvrdi.\nJoš se ništa ne zna o mogućem motivu ubistva, a osumnjičeni će u četvrtak izaći pred istražnog sudiju.


SAOPŠTENJE ZA JAVNOST-vozači motocikala - Agencija za bezbednost saobraćaja, Republika Srbija\nSAOPŠTENJE ZA JAVNOST-vozači motocikala\nMeđu vozačima motornih vozila, vozači motocikala i mopeda su najranjiviji učesnici u saobraćaju. Gotovo da ne prođe ni jedan dan da se ne objavi informacija o teškoj saobraćajnoj nezgodi u kojoj je nastradao vozač motocikla ili njegov saputnik. Najveći broj nastradalih nije stariji od 30 godina.\nNajčešći razlozi za nastanak ovih saobraćajnih nezgoda su: neprilagođena brzina, nepropisno izvođenje radnji na putu, nepropisno preticanje, neustupanje prvenstva prolaza i vožnja pod dejstvom alkohola. Pored samog uzroka nezgode, na tragične posledice ovih nezgoda u velikoj meri utiče i nenošenje zaštitne kacige.\nOsim uzroka koji se odnose na ponašanje vozača motocikala i mopeda, jedan od dominantih faktora za nastanak saobraćajne nezgode je neblagovremeno uočavanje motocikala od strane vozača ostalih motornih vozila na putu. Ovaj podatak upućuje na zaključak da je neophodno da se ponašanje vozača prilagodi ostalim korisnicima puta, odnosno da budu spremni da ravnopravno “dele put” sa svim njegovim korisnicima.\nImajući u vidu leto koje je pred nama, kao godišnje doba u kom se najveći broj motociklista pojavljuje na putevima, Agencija za bezbednost saobraćaja apeluje na sve vozače motocikala i mopeda da poštuju pravila saobraćaja, da ne ulaze u rizične situacije i da obavezno nose zaštitnu kacigu.\nApelujemo i na vozače ostalih motornih vozila da poštuju saobraćajne propise, da imaju u vidu povećano prisutvo motociklista na putu i da im omoguće da budu ravnopravni i bezbedni učesnici u saobraćaju.


Kako se radi analiza zemljišta pomoću aplikacije? - AGROPRESS - Udruženje novinara za poljoprivredu\nIlustracija: Manji troškovi, veći prinosi\nKako se radi analiza zemljišta pomoću aplikacije? Истакнут\nАутор Goran Djakovic dec 05, 2020\nПрочитано 778 пута\nOd ove jeseni, agronomi 22 Savetodavne stručne službe, analizu zemljišta rade i pomoću mobilne aplikacije ministarstva poljoprivrede. Koordinate i broj parcele sa koje uzorkuju zemljište, odmah sa njive šalju u bazu podataka.Posle skidanja useva, a pre dubokog oranja, zemljište se uzorkuje za agrohemijsku analizu. Poljoprivrednik Đorđe Petrović iz Bogosavca obrađuje 40 hektara, i kvalitet oranica redovno proverava."Prehranjujem i radim na zemlji šta mi stručnjaci Savetodavne službe kažu. Pokazalo se dobro iskustvo, jer nekad, baci se mnogo više đubriva, a nije potrebno. Džabe bacanje para, a ne iskoristi biljka mnogo,'' kaže Đorđe.\nZavršena setva pšenice, šta kažu stručnjaci\tKukuruz izvozimo više od pšenice


Tadić i Zatlers za unapređenje bilateralnih odnosa (VIDEO) :: emg.rs:: Sve najnovije ekonomske vesti i vesti dana - Srbija, region, svet\n13. jul 2010. | 10:40 13:52\n"Ratifikovaćemo SSP, jer mislimo da ceo balkanski region treba da bude u Evropi. Ne vidimo drugu alternativu ovome, jer se radi o održivosti kako bezbednosti, tako i ekonomskog rasta regiona i cele Evrope", rekao je Zatlers.\nOn je ponudio pomoć Letonije u evrointegracijama Srbije, posebno savetima kako izbeći greške na putu k EU.\nPredsednik Srbije je rekao da se balkanske i baltičke zemlje suočavaju sa velikim izazovima ekonomske krize.\n"Razmere ove krize su na dramatičan način pogodile čitav evropski kontinet i svet", rekao je Tadić i ocenio da se moraju obezbediti mehanizmi za njeno sprečavanje u budućnosti i za sigurniju ekonomiju.\nTadić je rekao da obe zemlje ulažu napore za rešavanje svojih ekonomskih problama i dodao da su današnji razgovori prilika za razmenu informacija i iskustava u suočavanju s krizom.\n"Tokom našeg razgovora još jednom smo otvorili perspektive ekonomske saradnje", rekao je Tadić i dodao da pored predsednika Letonije danas u Srbiji boravi i poslovna delegacija iz te zemlje koja će sa kolegama razmotriti mogućnosti ekonomske saradnje i potencijalnih investicija.\nNavodeći da je predsednik Letonije u Beograd došao iz Rige direknim letom kompanije Baltik er, Tadić je rekao da otvaranje direktne linije treba da omogući saradnju građana dve zemlje, što će "na kraju rezultirati boljom ekonomskom saradnjom".\nZatlers je izrazio nadu da će prilikom dogovorene posete Tadića Letoniji ti privredni kontakti biti znantno širi.\n"U trenutnoj privrednoj situaciji u svetu, međunarodni ekonomski odnosi su jako važni. Period posle krize je jako važan da bi se izgradili novi privredni i ekonomski odnosi. Današnji poslovni forum je tek početak, prvi sastanak poslovnih ljudi Letonije i Srbije", rekao je on.\nZalters je rekao da su diplomatski odnosi Letonije i Srbije uspostavljeni 1926, ali da je njegova poseta prva poseta letonskog predsednika Srbiji i ocenio da je to prekretnica u odnosima dve zemlje. "Položaji Srbije i Letonije imaju dosta prednosti i opravdavaju blisku ekonomsku saradnju dve zemlje", dodao je on.\nTadić je kazao da će se nastaviti saradnja dve zemlje u svim dimenzijama. "Važno je da se naše zemlje i naši narodi povežu", rekao je predsednik Srbije.\nCvetković: Ekonomska saradnja s Letonijom ispod potencijala\nPremijer Srbije Mirko Cvetković izjavio je u razgovoru s predsednikom Letonije Valdisom Zatlersom da je ekonomska saradnja daleko manja od mogućnosti, saopštila je Vlada Srbije.\n"Smatram da će Vaša današnja poseta Srbiji dati impuls razvoju privredne saradnje koja ima poseban značaj u uslovima globalne ekonomske krize koja je u poslednje dve godine pogodila obe zemlje", rekao je Cvetković u razgovoru s predsednikom Letonije.\nCvetković je zahvalio na podršsci Letonije u procesu evropske integracije Srbije i izrazio očekivanje da će dve zemlje unaprediti saradnju u svim oblastima, a posebno u privredi.\nPostojeći nivo ekonomske saradnje je daleko ispod potencijala koji imaju dve zemlje, kako u domenu spoljnotrgovinske razmene, tako i u domenu investicija.\nNa sastanku je konstatovano da će uspostavljanje redovne avio-linije Beograd-Riga dodatno olakšati saradnju privrednika dve zemlje, saopštila je Vlada Srbije.\nZatlers će se u Beogradu sastati i sa srpskim premijerom Mirkom Cvetkovićem i sa predsednicom skupštine Slavicom Đukić-Dejanović.\nLetonski predsednik i srpski premijer otvoriće popodne u Privrednoj komori poslovni forum, na kojem će učestvovati privrednici dve zemlje.\nTeme: Bilateralni odnosi\nLičnosti: Mirko Cvetković, Boris Tadić, Slavica Đukić Dejanović, Valdis Zatlers\nFile u petak u Beogradu\n15. septembar 2010. 13:09 |


Šic: Nezvisnost KiM se ne može poništiti, verujem SRB to zna\nTanjug 28. decembra 2020. 16:09\nBON – Poverenica nemačkog Ministarstva spoljnih poslova za odnose sa zemljama Zapadnog Balkana Suzan Šic izjavila je da bi interes Srbije trebalo da bude napredak u razgovorima sa Prištinom u okviru „sopstvenih pregovora o pristupanju EU“ i da veruje da i Srbija prepoznaje da se nezavisnost KIM ne može poništiti.\n„Znamo da to nije lako, ali verujem da i Srbija prepoznaje da se nezavisnost Kosova više ne može poništiti. Takođe, ne bi trebalo da zaboravimo da će u SAD od 20. januara postojati druga administracija što će sigurno dati pregovorima novi zamah“, rekla je Šic za Dojče vele i dodala da razmena teritorija o kojoj se jedno vreme pričalo „nije na dnevnom redu“.\nPrema njenim rečima, politička situacija na Košovu gde se očekuju vanredni izbori komplikuje i dijalog sa Beogradom, a kao ključno navodi da dijalog treba da dovede do sveobuhvatnog sporazuma koji je „politički sprovodiv“ i u Beogradu i u Prištini.\n„To omogućava Srbiji i Kosovu perspektivu pridruživanja EU i doprinosi regionalnoj stabilnosti“, rekla je Šic koja je do prošle godine bila ambasadorka Nemačke u Albaniji.\n„U godini koja se bliži kraju bilo je važno da Zapadni Balkan imamo u vrhu agende EU i da naše politike pokažu da je integracija zapadnog Balkana u EU strateški cilj. I u sledećoj godini ćemo aktivno nastaviti da vodimo takvu politiku“, rekla je Šic.


Nije bilo pomeranja nijednog topa u Vojnom muzeju\nTanjug 1. avgusta 2018. 12:37\nBEOGRAD – Ministarstvo odbrane saopštilo je da se sinoć povredilo dete na Kalemegdanskoj tvrđavi koje je sa roditeljima obilazilo postavku u eksterijeru Vojnog muzeja, da je proverom utvrđeno da nije bilo pomeranja nijednog topa, ali i ukazalo da je svuda jasno istaknuto upozorenje da je penjanje na eksponate zabranjeno.\nMinistarstvo je reagujući na vest da je na dete pao top i da je povređeno, navelo da je sinoć oko 20.05 časova radnik službe obezbeđenja „Beogradske tvrđave“ telefonom obavestio čuvara Vojnog muzeja da je došlo do povređivanja deteta, koje je sa roditeljima obilazilo postavku u eksterijeru Vojnog muzeja.\n„Nakon poziva, dežurni Vojnog muzeja pomogao je detetu i pozvao hitnu pomoć koja je ubrzo stigla. Pošto je hitna pomoć u pratnji roditelja odvezla dete u Urgentni centar, dežurni Vojnog muzeja, čuvar i radnik obezbeđenja „Beogradske tvrđave“ obišli su sve izložbene topove na bedemu „Beogradske tvrđave“ i utvrdili su da su svi na svom mestu i da nema ni jednog pomerenog topa“ precizira se u saopštenju.\nKako se u saopštenju navodi i na početku i na kraju hodne staze „Beogradske tvrđave“, ispred izloženih eksponata jasno je istaknuto upozorenje na srpskom i na engleskom jeziku da je penjanje na eksponate zabranjeno, što, nažalost, pojedini posetioci tvrđave ne poštuju.\nDa ne bi dolazilo do neželjenih posledica, Ministarstvo odbrane apeluje na građane da se pridržavaju upozorenja o kretanju u eksterijeru Vojnog muzeja, radi lične bezbednosti, a posebno bezbednosti svoje dece,rečeno je u saopštenju.


Krušik traži 175 radnika - Valjevo\nPosted by: REDAKCIJA VALJEVSKA POSLA in Valjevo 19. August 2016.\t1 Comment\nPosle dobrih vesti da će Gorenje u narednih 24 meseca zaposliti 200 radnika, još jedna lepa vest je da će vojna fabrika „Krušik“ u septembru će zaposliti novih 175 radnika. Prema pisanju jednog od najposećenijih portal našeg okruga “Vamedia.info” interesovanje je ogromno pa iako „Krušik“ traži nekvalifikovane proizvodne radnike, konkurisali su i ljudi sa diplomama i zaposleni u drugim firmama. Od početka 2016 godine u ovoj fabrici zaposlenje je našlo 565 ljudi, tako da je ukupan broj zaposlenih više od 1.700. Inače, „Krušik“ od sledećeg meseca, zbog povećanog obima posla, traži radnike mašinske struke, pretežno mašinbravare i metalostrugare.\nDo kraja 2016 godine trebalo bi da proradi i novi pogon kapislane u kojoj će se zaposliti oko 120 radnika.\nPrevious: Saobraćajna nesreća: Poginuo muškarac\nNext: Najuspešnije firme u Valjevu očekuju partnerstvo sa Gradom\n19. August 2016. at 16:15\nJoš botova da zaposle ,ali ne da rade nego da sede po kancelarijama u vec prebukiranoj upravnoj zgradi,poslednja tura koju su zaposli 50 % njih je zavrsilo u njoj,a cena radnog mesta 2000 -3000 hiljade evra


Stranci o aferi Čokolitgejt: Loš ukus u ustima dva bivša neprijatelja\nSLADAK GEST, VELIKI PROBLEM\nSkandalom oko srpskih čokoladica koje je hrvatskoj deci podelila predsednica Hrvatske bavile su se i strane agencije. Ovu aferu nazvali su Čokolitgejt, jer je jedna slatka čokolada „zakiselila“ ionako loše odnose dva suseda. Pionir iz Subotice je putem Tvitera dao svoje viđenje cele situacije.\nČokolitgejt je počeo kada je hrvatska predsednica Kolinda Grabar Kitarović posetila vrtić u Dubrovniku, gradu na hrvatskom delu Jadrana, i oduševljenoj deci podelila paketiće u kojima su se našle i čokoladice proizvedene u Srbiji“, navodi Agencija Frans Pres (AFP).\nAFP procenjuje da je ovaj događaj ostavio „loš ukus“ u ustima kod dva bivša neprijatelja, te da je ionako loše odnose „zakiselio“ do nivoa koji nije viđen od rata 1990. godine.\nRenomirana novinska agencija primećuje da je ovaj, kako se navodi, sladak gest izazvao veliki problem i da hrvatska predsednica nije mogla da izabere gori dan za čokolade iz Srbije, s obzirom na to da je 6. decembra obeležena 25. godišnjica ključne borbe za, kako se navodi, odbranu opkoljenog Dubrovnika od srpskih snaga na početku rata na prostoru bivše Jugoslavije.\nAgencija podseća na to da se hrvatska predsednica dan kasnije javno izvinila i rekla da nije lično kontrolisala sadržaj paketa koje je podelila deci.\n„Bila sam veoma razočarana, jer lično podržavam kampanju ‘Kupujmo hrvatsko'“, preneo je AFP reči Grabar Kitarovićeve, uz napomenu da je takav njen potez izazvao veliki gnev u Srbiji.\nPotez Grabar Kitarovićeve, međutim, nije izazvao gnev samo u Srbiji.\nNjena izjava naišla je i na kritike u Hrvatskoj, pa je tako saborski zastupnik i predsednik SNV-a Milorad Pupovac takvo ponašanje nazvao neprimerenim i sramotnim, a profesor na Fakultetu političkih nauka u Zagrebu Dejan Jović je rekao da je Kolinda Grabar Kitarović pokazala da uopšte nema talenta za politiku i diplomatiju, posebno ekonomsku.\nAgencija Asošijeted Pres (AP) je, povodom skandaloznog izvinjenja hrvatske predsednice zbog toga što se u paketićima koje je podelila deci u Dubrovniku našla čokoladica proizvedena u Srbiji, prenela da čak i nešto tako malo može da izazove veliki nered na Balkanu.\nAgencija primećuje da se Kolinda Grabar Kitarović izvinila javnosti pod pritiskom hrvatskih nacionalista, a da su srpski zvaničnici reagovali negodovanjem na njen gest i pozvali na bojkot hrvatske robe u Srbiji.\nAP je prenela izjavu srpskog predsednika Tomislava Nikolića tim povodom. Nikolić smatra da je potez Grabar Kitarovićeve „jasan znak da Hrvatska ne želi dobre odnose sa Srbijom“ i da nema govora o pomirenju.\nProizvođač „sporne“ čokoladice, konditorska fabrika „Pionir“ iz Subotice, svoje mišljenje o nastaloj situaciji stavila je u objavu na Tviteru.\n— Pionir Subotica (@pionirsubotica) December 9, 2016\n2016-12-09T20:00:26+01:009 децембра, 2016|Društvo|


Brđović: "Pobede u Bugarskoj će nas približiti cilju" - Sportske.net\nBrđović: "Pobede u Bugarskoj će nas približiti cilju"\nOdbojkaški reprezentativac Srbije Aleksa Brđović izjavio je danas da bi njegova ekipa u predstojećem duelu s Bugarskom u Svetskoj ligi sa dve pobede mogla da se približi plasmanu na završni turnir tog takmičenja.\nOdbojkaši Srbije sutra od 19 časova u Sofiji igraju protiv Bugarske prvu utakmicu drugog vikenda Grupe B u Svetskoj ligi. Drugi meč na programu je u nedelju u istom terminu.\n"Imamo velika očekivanja, pogotovo posle dve pobede protiv Rusije, u kojima smo osvojili pet bodova. Ako pobedimo bar jednu od ove dve utakmice, mislim da imamo velike šanse da se nadjemo na 'fajnal siksu'", rekao je Brdjović.\nSrbija je prošle nedelje kao domaćin oba puta pobedila Rusiju, dok je Bugarska na svom terenu pretrpela dva poraza od SAD.\n"Oni imaju mnogo igrača koji dugo igraju zajedno, iskusna su i dobra ekipa. Neočekivano su poraženi od SAD. Daćemo sve od sebe, nadam se da ćemo pobediti u obe utakmice i približiti se završnom turniru", rekao je Brdjović.\nKorektor Srbije Aleksandar Atanasijević rekao je da su predstojeće utakmice protiv Bugarske jedne od najvažnijih ove sezone u Svetskoj ligi.\n"Pobedili smo Ruse, pa želimo da te pobede potvrdimo, jer ako to ne učinimo, izgubiće smisao. Očekujem dva teška meča jer su oni prva dva izgubili, a sa dva vezana poraza od nas završiće ovogodišnje takmičenje u Svetskoj ligi", rekao je Atanasijević.\n"Bugarska je jedna od najboljih reprezentacija na svetu. Ne možemo da pretimo, ali sigurno možemo da se nadamo. Oni će imati punu halu, a svi uživamo u takvoj atmosferi. Nadam se da ćemo u utakmicama u kojima se oseća veliki pritisak pokazati da možemo da odigramo najbolje", dodao je Atanasijević.


Wigemark: Važan trenutak za reforme u BiH\nSpecijalni predstavnik Evropske unije i šef Delegacije EU u Bosni i Hercegovini Lars-Gunnar Wigemark kazao je danas, učestvujući na prvom sastanku Parlamentarnog odbora za stabilizaciju i pridruživanje između Parlamentarne skupštine BiH i Evropskog parlamenta, da je sada važan trenutak za reforme u BiH.\nObraćajući se parlamentarcima iznio je stav da je evropska budućnost BiH sada mnogo bliža nego što je to ikada prije bio slučaj, a pozvao je i učesnike današnjeg sastanka da se aktiviraju u nadzoru i kontroli nad provođenjem obaveza iz Reformske agende.\nPodsjetio je da su osnovne stvari na kojima se treba raditi provođenje socijalno-ekonomskih reformi uključujući javne finansije, reforme u oblasti socijalne zaštite i penzionog sistema, a posebno tržišta rada.\nGovoreći o potrebnoj reformi pravosudnog sistema, Wigemark je iznio podatak da je trenutno u BiH tri miliona krivičnih djela koja sudovi nisu do kraja procesuirali, a neki od njih se mogu riješiti uz pomoć arbitraže. K\nao još jednu važnu oblast za provođenje reformi istaknuo je reformu javne uprave kako bi javna administracija bila bolja i efikasnija te je podvukao da BiH ima najveći javni sektor u regionu.\n"Osim reformi potrebno je uspostaviti dobru koordinaciju o pitanjima evropskih integracija. To će biti od velikog značaja da bi BiH ostala na putu evropskih integracija te u pogledu razrade strategija", zaključio je Wigemark.


Akcije kojima se trguje na američkoj berzi zabeležile su najgori rezultat za Badnje veče ikada, a indeks S&P 500 ušao je na teritoriju "medveda".Indeks Dau Džons pao je u vrlo volatilnoj trgovini za 653 poena, ispod 22.000. Indeks je izgubio dva odsto vrednosti, zatim je tokom trgovanja u jednom momentu povratio sve gubitke da bi ponovo pao za više od dva odsto.\nBord guvernera AIIB odobrio je prijave za članstvo za ukupno šest zemalja - Srbiju, Alžir, Ganu, Libiju, Maroko i Togo, čime je ukupan broj članica dostigao 93 zemlje.\nŠest potencijalnih članica će se zvanično pridružiti AIIB-u kada završe potrebne procedure u svojim zemljama i deponuju prvu ratu kapitala kod banke. Novim članicama će biti dodeljene akcije postojećeg paketa neraspoređenih akcija AIIB-a, dodaje se u saopštenju banke čije je sedište u Pekingu.\n- Članstvo u AIIB-u je za tri godine povećano sa 57 država-osnivača na 93 članice sa gotovo svih kontinenata. To pokazuje posvećenost naših članica multilateralnoj saradnji i jačanju uloge AIIB-a u međunarodnoj finansijskoj zajednici - naveo je u saopštenju potpredsednik AIIB-a Deni Aleksander.\nPovećanje broja članica banke u Evropi i Africi, kako je dodao, takođe je odraz rasta i razvoja međuregionalne povezanosti, posebno održive infrastrukture koja otvara pristup novim tržištima u Aziji i šire.\nPovelju o osnivanju AIIB je potpisalo 57 zemalja pre nego što je banka zvanično krenula s radom u januaru 2016. godine.\nSA FRANCUZIMA STIGAO I NOVAC Srbima fina dividenda od aerodroma! Ovoliko dinara će svakome od nas le\nIsplati dividende, kao raspodeli dobiti neke kompanije, uvek mora da prethodni odluka Skupštine akcionara, čija sednica još nije zakazana.- Aerodrom uobičajeno pravi presek stanja za isplatu dividendi na kraju poslovne godine, na dan 31. decembar, a u junu se održava redovna skupština akcionara. Pretpostavljam da će, u slučaju koncesione naknade, biti zakazana vanredna skupština akcionara, kako bi raspodela bila obavljena ranije - ističe Nenad Gujaničić, glavni broker investicionog društva "Momentum sekjuritiz".\nInače, u ponedeljak je usvojen i novi statut akcionarskog društva Aerodrom "Nikola Tesla". Prema njemu, poziv za vanrednu sednicu skupštine akcionara upućuje se najkasnije 21 dan pre dana održavanja sednice. Prema najavama srpskih zvaničnika, novac od koncesione naknade trebalo bi da bude u republičkom budžetu za dva do dva i po meseca, što znači da će se istovremeno naći i na računu malih akcionara.Deo dobijenog novca od francuskih koncesionara naša država će, takođe prema najavama zvaničnika, iskoristiti za vraćanje starih dugova, a ostatak "za velike infrastrukturne projekte u budućnosti".\nBeograd -- Dan na Beogradskoj berzi obeležilo je obaranje cenovnog rekorda akcija Aerodroma "Nikola Tesla", koje su na trenutak stigle do istorijski najvišeg nivoa.Ukupan promet na trgovanju iznosio je 51 milion dinara (431,2 hiljade evra).


Savjet stranih investitora skraćivanje moratorijuma na tri mjeseca vidi kao loše rješenje, pozivaju na dijalog | Standard\nSavjet stranih investitora u Crnoj Gori još jednom apeluje i poziva predstavnike Skupštine da odustanu od usvajanja Predloga zakona o odlaganju plaćanja kreditnih obaveza korisnika kredita (lex specialis). Čak i novi predlog kojim je moratorijum skraćen na tri mjeseca nije dobro rješenje i nanio bi direktnu štetu bankarskom sistemu, poručuju iz MFIC.\n“Podsjećamo da su stavovi međunarodnih finansijskih institucija jasno protiv moratorijuma, pa je Evropska centralna banka ograničila postojeće moratorijume kako za pravna tako i za fizička lica. Upravo zbog očuvanja finansijskih sistema i njihovog jačanja, Evropska centralna banka ne podržava uvođenje novih moratorijuma”, stoji u saopštenju Savjeta.\nNametanje masovnog moratorijuma u bankraskom sistemu u Crnoj Gori, mimo preporuka međunarodnih institucija, konsultacija sa Centralnom bankom, Ministarstvom finansija i bankama, suprotno je svim dobrim praksama u kontekstu unapređenja poslovnog ambijenta, posebno u situaciji kada cijelo društvo treba da bude udruženo u aktivnostima oporavka ekonomije.\n“Ovakve izmjene zakonskih rješenja koje direktno ugrožavaju poslovanje i likvidnost bankarskog sektora treba da prati adekvatna debata u javnosti. Uvjereni smo da naš zajednički cilj treba da budu dugoročni interesi građana i privrede, zato pozivamo na otvoreni dijalog i Skupštinu i Vladu i da zajedno sa bankama, regulatorom i privredom radimo na pronalaženju zajedničkih rješenja koja su u najboljem interesu crnogorskih građana i privrede”, zaključeno je u saopštenju.


CBCG priprema zakon za efikasniji platni promet | SEEbiz.eu\nCBCG priprema zakon za efikasniji platni promet\nObjavljeno: 09.03.2020 / 21:03\nPODGORICA - Savjet Centralne banke Crne Gore utvrdio je da su neophodne izmjene Zakona o platnom prometu zbog usaglašavanja sa Direktivom o platnim uslugama na unutrašnjem tržištu (PSD2), koju je Evrospka unija usvojila u cilju stvaranja uslova za sigurnija plaćanja, bolju zaštitu potrošača i podsticanje inovacija i primjene digitalne tehnologije u platnom prometu.\nNa današnjoj sjednici Savjet CBCG je utvrdio Radnu verziju nacrta zakona o izmjenama i dopunama Zakona o platnom prometu.\nPojašnjeno je da se najvažnija novina odnosi na uvođenje novih platnih usluga (usluga iniciranja plaćanja (PIS) i usluga pružanja informacija o računu (AIS)), zbog čega će se ovo tržište “otvoriti” za nove potencijalne pružaoce platnih usluga.\n“Dakle, ova direktiva omogućava da, osim banaka i ostalih dosadašnjih pružalaca platnih usluga, i treća lica (npr. fintech kompanije) mogu postati licencirani pružaoci platnih usluga, što će usloviti povećanu konkurenciju na tržištu platnih usluga, od čega će najveću korist imati korisnici platnog prometa, kroz veću transparetnost i niže cijene usluga. Istovremeno će biti obezbijeđeni visoki sigurnosni standardi i unaprijeđena zaštita korisnika platnih usluga”, navodi se u saopštenju CBCG.\nUsaglašavanjem nacionalne regulative sa ovom direktivom po ocjeni CBCG obezbijediće se da pružanje platnih usluga u Crnoj Gori bude uređeno na isti način kao u državama članicama Evropske unije, što će građanima Crne Gore omogućiti da imaju pravo na korišćenje platnih usluga u skladu sa najvišim evropskim standardima i uslovima sigurnosti.\n“Predloženo je da se Zakon o izmjenama i dopunama Zakona o platnom prometu primjenjuje nakon isteka godine dana od dana njegovog stupanja na snagu, kako bi se pružaocima platnih usluga ostavilo dovoljno vremena za adekvatnu pripemu, tj. obezbijeđivanje svih potrebnih pretpostavki za nesmetanu primjenu Zakona”, piše u saopštenju CBCG.\nNa današnjoj sjednici Savjet je razmatrao i usvojio Izvještaj o poslovanju i sprovođenju politike Centralne banke Crne Gore za decembar 2019. godine, u kom je konstatovano da su aktivnosti Centralne banke tokom ovog perioda realizovane u skladu sa planiranim obavezama utvrđenim Programom rada Centralne banke u 2019. godini.\nPored toga Savjet je donio Rješenje o izdavanju odobrenja za pružanje platne usluge društvu sa ograničenom odgovornošću Moneta MNE, sa sjedištem u Podgorici, koje će pružati platnu uslugu – izvršavanje novčanih doznaka, kroz sistem MoneyGram-a.\nSavjet je razmatrao Informaciju o aktivnostima vezanim za zaštitu eura od falsifikovanja, u kojoj su predstavljene aktivnosti koje CBCG preduzima na planu sprečavanja falsifikovanja, kao i otkrivanja falsifikata euro novčanica i kovanog novca.\n“Značajni rezultati koje je CBCG postigla u ovom segmentu prepoznati su i u Izvještaju Evropske komisje za 2019. godinu, gdje se navodi da je “Crna Gora dostigla visok nivo usklađenosti sa pravnom tekovinom EU”, te da “Centralna banka ima neophodan kapacitet za tehničku analizu i obezbjeđuje redovne obuke za lica koja rukuju gotovinom, policiju i tužilaštvo”. U Izvještaju o nadgledanju platnih sistema za 2019. godinu, sa kojim su se danas upoznali članovi Savjeta, konstatovano je da je platni sistem CBCG u 2019. godini radio neometano i u skladu sa terminskim rasporedom rada sistema”, naglašavaju u CBCG.\nKroz razmatranje Godišnjeg izvještaja o radu Bankarskog ombudsmana za 2019. godinu, članovi Savjeta su se bliže upoznali sa stanjem u oblasti zaštite finansijskih prava klijenata i jemaca u našem bankarskom sistemu i aktivnostima bankarskog Ombudsmana.\nNa sjednici su razmatrana i druga tekuća pitanja iz domena nadležnosti Savjeta CBCG.\nTagovi: Centralna banka Crne Gore, platni promet, Zakon o platnom prometu


Milorad Dodik iz Beograda poručio Biseri Turković: "Koga ganjate i šta hoćete? Interpol je rekao da ikonu niko ne potražuje"\nPredsjedavajući Predsjedništva BiH Milorad Dodik izjavio je danas u Beogradu da je Interpol naveo da niko ne potražuje ikonu Svetog Nikole, kao što nije bila potraživana ni na dan dolaska ministra inostranih poslova Rusije Sergeja Lavrova u Istočno Sarajevo.\n– Prije tri dana, u BiH je boravio ukrajinski ambasador Vasilj Kirilič, koji je rekao da nemaju dokaze da je ikona ukrajinska i da nikada nije bila dio kulturnog naslijeđa, ali ih boli što je data Rusima. Imate situaciju da ministar inostranih poslova BiH (Bisera Turković) insistira na ovome, a u svakoj drugoj državi bi svi organi zaštitili ovu vrstu priče, pa i ako je greška, izvinili bi se drugoj državi – rekao je novinarima Dodik.\nOn je istaknuo da postoje ljudi u BiH, kao što je Turkovićeva, koji su sve uveli u pravosudni proces.\n– Ako niko ikonu ne potražuje, zašto se provodi istraga i u čemu je greška? Šta je krivica, koga ganjate i šta hoćete? Interpol je rekao, a taj papir imamo, da ikona na dan dolaska Lavrova nije potraživana, kao što je ni sada niko ne traži – dodao je Dodik.\n– Šta god progovorite, odmah neko iz Federacije BiH uputi tužbu. Neki dan sam dobio obavještenje da je prekinuta istraga koja se vodila, jer sam nekada u Gacku nešto rekao. Prijavu je tada podnio Transparency International, koji je međunaroda organizacija. Ko je ova organizacija da odlučuje o našim životima? Živimo, nažalost, u takvoj zemlji – rekao je Dodik.\nDodik je, također, rekao da svi oni koji su digli glas protiv Srba, Republike Srpske i Srbije u nekom ranijem vremenu, nakon pobjede predsjednika SAD-a Joea Bidena, pokušavaju da naprave istu priču i kao ranije da satanizuju i okrive Srbe.\nDodik je ukazao da je osnovni cilj politički udariti na Republiku Srpsku i pokušati dodatno centralizovati BiH.\n– Naravno, to će vrlo teško ići i to moraju da znaju. Zapad će na kraju morati da poštuje određene procedure. Veoma je važno da mi u Republici Srpskoj budemo okupljeni i snažni i da nastavimo one poslove koje smo radili na očuvanju, prije svega dejtonskog Ustava, Aneksa četiri, i u tom pogledu ne može biti nikakvih problema – rekao je Dodik.\nOn je rekao da osjeća i zna da predstoji težak period, ali isto tako da ne misli da će to biti uspješno, jer u Republici Srpskoj postoji tvrdo i jasno opredjeljenje.\n– Razgovaramo argumentima – vratimo se Dejtonskom sporazumu, to što ste nakaradno uradili, mora biti popravljeno, a ako hoćete da BiH funkcioniše, onda se i mi moramo pitati – rekao je Dodik.


Novo od Florence + the Machine – „Moderation“ ~ Lips & Heels\nFlorence + the Machine već neko vreme je u centru pažnje muzičkih stručnjaka i fanova, koje je ovom prilikom obradovala novim singlom pod nazivom „Moderation“\nDok kritičari i fanovi i dalje sa oduševljenjem govore o albumu „High As Hope“ i koncertima u Australiji koji su ga pratili, Florence + the Machine i zvanično su predstavili singl „Moderation“ koji su premijerno izveli upravo na ovoj turneji. Na produkciji singla u kome Florence Welch, uz prepoznatljiv ritam, samouvereno peva o ljubavi i emotivnim odnosima, radio je James Ford.\nDrugu stranu ovog singla prati i numera, ponovo karakterističnog stila, ali u potpunosti drugačijeg, delikatnijeg, tona od prvobitno pomenute ljubavne himne. „Haunted House“ na nešto otvoreniji i emotivniji način govori o emociji britanske zvezde, a njenu produkciju radio je Matthew Daniel Siskin (Gambles).\nTurneja koja će do kraja januara biti završena u Australiji i na Novom Zelandu, od marta se seli u Evropu, počevši od koncerta u Minhenu 2. marta. Da je ovo velika godina za Florence i njenu ekipu dokazuju i nedavno objavljene nominacije za BRIT Awards, gde su se Florence + the Machine našli u kategorijama „British Female Solo Artist“ i „Album of The Year“.\nPreuzmi, slušaj i dodaj „Moderation“ na svoje plejliste\nPrevious Sara Jo predstavila novi spot i pesmu “BEZ SNA”\nNext Pevačka senzacija Tom Walker i nezaustavljivi hitmejker Lost Frequencies stižu na EXIT!


VLADA RS U PROGRAMU FISKALNE KONSOLIDACIJE PROVUKLA I MJERU SMANJENJA PLATA - TPtimes.news\nVLADA RS U PROGRAMU FISKALNE KONSOLIDACIJE PROVUKLA I MJERU SMANJENJA PLATA\nZa Sindikat uprave Republike Srpske dio najavljenih mjera u Programu fisklane konsolidacije su neprihvatljive i nedopustive, jer bi izazvale ozbiljne egzistencijalne probleme za više od 6.500 zaposlenih, saopšteno nakon sjednice Predsjedništva tog Sindikata.\nPortal CAPITAL otkrio je juče da je Vlada Republike Srpske, u Programu fiskalne konsolidacije koji je uputila u Narodnu skupštinu RS, između niza mjera koje predlaže „provukla“ i jednu mjeru koja znači drastično smanjenje primanja za zaposlene u lokalnim, odnosno gradskim i opštinskim upravama.\n„Od Vlade, Narodne skupštine i poslanika tražimo da se ovakve mjere ne razmatraju sve dok reprezentativni Sindikat i resorno Ministarstvo ne obave konsultacije i razgovore na ovu temu. Razlog leži u činjenici što je pitanje cijene rada za zaposlene u jedinicama lokalne samouprave u isključivoj nadležnosti Posebnog kolektivnog ugovora za zaposlene u jedinicama lokalne samouprave čiji potpisnici su Sindikat uprave RS i Ministarstva uprave i lokalne samouprave“, saopštio je Sindikat čiji je predsjednik Božo Marić.\n„U godini kada Republika Srpska bilježi istorijski nivo bruto društvenog proizvoda i kada svi očekujemo da dođe do rasta plata i životnog standarda jer plate stagniraju od 2008. godine, Vlada Republike Srpske narodnim poslanicima predlaže da na 18. sjednici Narodne skupštine kroz mjere Programa fiskalne konsolidacije omogući jednostrano umanjenje plata i otpuštanje radnika“, navode u saopštenju.\nPodsjećaju da je Sindikat uprave RS pokrenuo inicijativu za vraćanje toplog obroka i regresa u javnom sektoru, te da su juče obavili razgovor sa ministarkom uprave i lokalne samouprave, Senkom Jujić, na kome je dogovoreno da u narednih pet dana organizuju zajednički sastanak sa premijerom po pitanju vraćanju toplog obroka i regresa, ali i o svim pomenutim temama.\n„Današnja izjava premijera Viškovića da ne može pregovarati sa svakim je nekorektna i nije u duhu socijalnog dijaloga. Želimo da ga podsjetimo da je on samo prvi među ministrima i da je kao predsjednik Vlade RS indirektan poslodavac zaposlenima u javnom sektoru i da je njegova obaveza da pregovara sa sindikatima, jer Sindikat uprave Republike Srpske nije svako! Konstatacija premijera da se favorizuje „državni aparat“ u odnosu na realni sektor i na sve radnike u Srpskoj, u najmanju ruku je nejasna jer Sindikat uprave RS traži upravo da se svi radnici stave u istu ravan, kako je to propisano Zakonom o radu, tj. da imaju topli obrok i regres“, kažu u Sindikatu uprave RS.\nKako dodaju, ukoliko u narednih pet radnih dana ne dobiju odgovor u vezi sa sastankom premijera i Sindikata uprave, Sindikat će u Narodnu skupštinu RS uputiti Interpelaciju u vezi sa pitanjima koja regulišu zarade u javnom sektoru i održati sjednice svih organa u cilju pripreme sindikalne borbe za očuvanje radničkih prava.\nPodsjećamo, Vlada RS uputila je u skupštinsku proceduru Program fiskalne konsolidacije, a neke od mera koje se odnose na opštine i gradove znače smanjenje cijene rada zaposlenima u gradskim i opštinskim upravama, te svođenje regresa, toplog obroka i prevoza na minimum.\nU republičkim organima uprave cena rada je 100 KM, dok je najniža cijena rada u okviru jedinica lokalne samouprave 110 KM, pa ide do 145 KM, u zavisnosti od razvijenosti grada ili opštine. Takođe, dodaje se da se Posebnim kolektivnim ugovorom za zaposlene u oblasti lokalne samouprave RS ugovori iznos naknade po osnovu ostalih ličnih primanja na način da se ona svede na trenutno propisani minimalni iznos (regres za korišćenje godišnjeg odmora, troškova jednog toplog obroka, naknada troškova prevoza prilikom dolaska na posao i povratka sa posla i drugo).\nPrevious articleZORA VIDOVIĆ GLASALA NA SJEDNICI UIO BIH\nNext articleŠTA JE SVE REKAO ŽELJKO KOMŠIĆ NA GENERALNOJ SKUPŠTINI UN-a


PERGOLA NOVO • Tende za terase, tende za balkone, tende Beograd, Suncobrani prodaja, Sunlab DOO |\nNOVO pokretni krovni sitem, koji predstavlja elegantno rešenje za otvoreni prostor. čime se dati prostor može koristi u svim vremenskim uslovima. Sistem nudi otpornost na vetar do klase „Beaufort 11“ (do 117km/h) i dizajniran je za sve vremenske uslovime (kiše, grad ili sunce).\nNOVO sistem se proizvodi po merama, pri čemu se koriste visoko extrudirani (6063) aluminijumski profili sa završnim slojem plastifikacije nanešen u prahu što daje ukupne superiorne performanse za spoljašnju primenu proizvoda. Svi vezivni elementi, (šrafovi, pinovi,…) su od nerđajućeg čelika (inox) kako bi se osigurao produžen vek trajanja.\nNOVO profili dimenzija 80x125mm su dizajnirani sa jedinstvenim vodotesnim bočnim kanalima koji omogučavaju lakše vezivanje sa strukturom pergole i na taj način omogućava projekcije do 7m a standardna širina je do 13m. Zahvaljujući datim dimenzijama Novo može da ponudi i do 91m2 zaštitne površine samo sa jednim dodirom dugmeta na daljinskom upravljaču a moguće je i povezivanje više sistema gde sa Suntech-ovim patentom za povezivanje zvanim „Strom Channel system“ se obezbedjuje 100% vodootpornost.\nNOVO sistem uključuje integrisani oluk sa internom drenažom, što omogućava odvodnjavanje čak i u najgorim kišnim uslovima.\nSrce sistema Novo pokreće Suntech F3 koji ima osam osovinskih klizača (Svaki F3 klizač može da podnese opterećenje od 600kgs) koji uključuju trostruki spoj zaštite sistema i koji radi u kombinaciji sa zupčastim kaišom kojem je unutrašnjost ojačana sa nerđajućim čeličnim kablovima koji pružaju vučnu snagu od preko 966kg. Ova tenzija koja se primenjuje na membrani platna sa padom od 6 stepeni omogućuje bezbedan odvod vode.


O levičarima i „trojanskim konjima“ - 11.12.2015, Sputnik Srbija\nBorislav Stefanović napustio je Demokratsku stranku i najavio formiranje prvo pokreta, a kasnije i stranke koja će se zvati „Levica Srbije“. 11.12.2015, Sputnik Srbija\nanalize i mišljenja, vesti, srbija, borko stefanović\n19:20 11.12.2015 (Osveženo: 19:51 11.12.2015)\nStefanović je rekao da je reč o stvaranju nove opozicije Srbije, koja će, kako navodi, biti beskompromisna opozicija Vučiću i nikada sa njim neće praviti dogovore.\nDa li je odlazak jednog od prepoznatljivih lica najjače opozicione stranke u Srbiji znak dodatnog urušavanja DS–a i opozicije ili pak signal da je na vidiku nova politička opcija koja može osnažiti stranačku scenu Srbije?\nUrednik „Nove srpske političke misli“ Đorđe Vukadinović smatra da će odlazak Borka Stefanovića svakako predstavljati određeni udarac za DS, ali da je pitanje koliki će on zapravo biti. Vukadinović podseća da je Demokratska stranka u prošlosti već pretrpela odlaske visoko pozicioniranih funkcionera, ali da je uspela da opstane.\n„Preživeli su, doduše teško, ali su ipak preživeli odlazak predsednika Borisa Tadića, koji je bio i lider stranke i predsednik Srbije u dva mandata. U tom smislu nije realno očekivati da će odlazak Borka Stefanovića predstavljati nenadoknadiv gubitak ili smrtni udarac za DS. Međutim, činjenica da se podele u DS–u nastavljaju je ono što će ostaviti loš utisak u javnosti i ono što će ih više koštati od same političke težine Borka Stefanovića“, kaže Vukadinović za Sputnjik.\nBorko Stefanović napustio DS\n10 Decembar 2015, 12:23\nDok Vukadinović veruje da će DS više izgubiti odlaskom Stefanovića nego što će sam Stefanović dobiti time što je otišao, sociolog Jovo Bakić misli da je DS oslabljen sam po sebi.\n„Moguće da će odlazak Stefanovića još uticati na slabljenje DS–a, ali njihova dezorijentisanost je tolika da ne vidim šta bi mogli da urade da sebe ojačaju“, kaže Bakić za Sputnjik.\nNa odlazak svog potpredsednika Demokratska stranka reagovala je ocenom da će od Stefanovićevog čina korist imati samo SNS i njihov lider Aleksandar Vučić.\nĐorđe Vukadinović, međutim, ne misli da to što će se naprednjaci, na neki način, okoristiti odlaskom Stefanovića iz DS–a, znači da je on napustio stranku jer mu je neko to rekao ili naredio.\n„Verujem da Borko Stefanović želi da bude opozicija i da njegov odlazak nije u direktnoj vezi ili u dogovoru sa SNS–om. Ne vidim ga kao nekog ’trojanskog konja‘ Srpske napredne stranke, pogotovo ne svesno i direktno, ali indirektno je svakako koristio SNS–u, jer je DS–u svojim odlaskom naneo štetu“, kaže Vukadinović.\nOn dodaje da je u ovom trenutku teško reći da li Stefanović ima kapacitet za formiranje jedne ozbiljne, nove političke opcije u Srbiji.\n„Stefanović ima određenu političku težinu, prepoznatljivost i određeni rejting, tako da on svakako nije bez šanse. Mada, nisam siguran da te šanse leže u tome da pravi neku veliku samostalnu političku priču, ali bi mogao da bude deo neke šire opozicione varijante u kojoj bi mogao da se nada i parlamentarnom statusu, ali pre kao deo neke koalicije, nego kao samostalni politički faktor“, smatra Vukadinović.\nIstina o „srpskoj Sirizi“\n22 Maj 2015, 07:00\nDemokratska stranka je svog dojučerašnjeg potpredsednika okarakterisala kao nekoga ko je promenio tri ideologije u političkoj karijeri — od liberala, preko socijaldemokrate do levičara. Vukadinović se slaže sa ovom ocenom, ali dodaje da to, nažalost, nije izuzetak niti čudo na srpskoj političkoj sceni.\n„Mi i na vlasti imamo stranku i lidere koji su promenili mnogo radikalnija i drastičnija politička uverenja od Borka Stefanovića, pa to nije smetalo biračima da ih izaberu. Stefanović je mlad političar i mlad čovek i ta promena ideologije nije smrtna presuda niti nešto što potpuno dezavuiše Stefanovića kao političku figuru. Jeste, međutim, nešto što skreće pažnju da treba biti oprezan kada je reč o proceni njegovih daljih političkih kretanja“, kaže Vukadinović.\nSociolog Jovo Bakić kaže da je DS, kao istorijski revizionistička stranka, poslednja partija koja bi imala pravo da bilo kome da prigovara promenu ideologije. On se nada da Stefanović poseduje liderski potencijal.\n„Mislim da ima vrlo dobar govornički dar, dovoljno energije i inteligencije da se svakodnevno bavi politikom. Verujem da ima mesta za levicu na srpskoj političkoj sceni, samo je pitanje da li će ona imati dovoljno, pre svega medijskog prostora, za artikulisanje svog stava i upoznavanje srpske javnosti sa njim“, kaže Bakić.\nI politikolog Cvijetin Milivojević misli da ne treba potceniti kapacitet, političku ambiciju i pregovaračko iskustvo Borka Stefanovića, ali veruje da mu nedostaje harizma koja bi mu omogućila da brzo napravi stranku koja bi postala relevantna na političkoj sceni.\n„Ukoliko planira da radi na duže staze može da uspe, ali ako planira da u parlament uđe sam, to u ovom trenutku izgleda kao nemoguća misija“, kaže Milivojević.\nKada je reč o tome šta bi već umornim srpskim biračima Stefanović novo mogao da ponudi, Milivojević kaže da je politička scena Srbije na levom centru pomalo zasićena, imajući u vidu SPS i nekoliko stranaka koje se, prema njegovim rečima, nazivaju socijaldemokratskim.\nPajtić nudio Stefanoviću mesto u vladi u senci\n8 Mart 2015, 13:05\n„Imamo dovoljno stranaka, ali izgleda da nema dovoljno glasača koji bi glasali za takve političke ideologije. Naravno da bi bilo mesta i za jednu stranku ekstremne levice, ali ako sam dobro razumeo Stefanovića, on se vezao za priču grčke Sirize, koja je za vrlo kratko vreme izdala svoje ideale. Dakle, vrlo brzo se pokazalo da takva vrsta ekstremne levice, ukoliko je ovde zaista reč o ’kopi–pejstu Sirize‘, zapravo ima male perspektive u Srbiji“, smatra Milivojević.\nI Đorđe Vukadinović smatra da, teoretski, šanse za levicu u Srbiji postoje, ali da, kao i kod desnice, i tu postoji puno lažnog predstavljanja.\n„Imamo gomilu stranaka koje se predstavljaju kao leve, socijalističke i socijaldemokratske, a vrlo malo politike i u vlasti i u opoziciji koje je zaista leva, prosocijalistička ili socijaldemokratska. U narednim mesecima ćemo videti koliki su opozicioni kapacitet i smelost Borka Stefanovića i njegove levice“, zaključuje Vukadinović za Sputnjik.


Stonoteniski klub iz Bijeljine čuven po talentima i solidarnosti | Kakanj-X\nSTK Radnik iznjedrio reprezentativce, a podržavaju osobe sa invaliditetom. Donacija opreme stigla im je iz kompanije Mozzart\nIgra na humanost je važnija od svih rezultata. Stonoteniski klub Radnik iz Bijeljine čuven je po talentima koje je iznjedrio, ali i po humanoj misiji. Osim što imaju tridesetak članova svih uzrasnih kategorija od 7 do 55 godina starosti, povremeno organizuju i humanitarne turnire u klubu i sekcije za djecu sa posebnim potrebama. U svojim redovima imaju i osobu sa invaliditetom koja trenira sa njima, a podršku su dobili od društveno odgovorne kompanije Mozzart, u vidu donacije opreme.\nOvaj klub osnovan je 2011. godine, a formirao je sve selekcije – od kadeta do seniora. Takmiče se na nivou Republike Srpske pojedinačno i ekipno, kao i na nivou BIH. U najmlađim kadetima imaju prvog na listi, Nemanju Zarubicu, a svojevremeno je boje Radnika branio Petar Blagojević koji je igrao neko vrijeme i u reprezentaciji.\n“Na nivou RS osvajali smo pojedinačno i ekipno prva tri mjesta, a ambicija nam je da se plasiramo u Premijer ligu BiH. Ove godine seniori su završili na drugom mjestu Prve lige RS kao viceprvaci, iza Borca iz Banjaluke”- kaže Saša Savković, trener STK Radnik Bijeljina.\nŽelja im je da ostvare veći budžet od grada Bijeljine koji ih sada podržava i da nastave da apliciraju na projekte.\n“Klub na početku ne naplaćuje članarine, dok se djeca adaptiraju i odluče baviti ovim sportom. Pomažu nam ljubitelji sporta, a mnogo nam znači podrška društveno odgovorne kompanije Mozzart. Ovo je prvi put za 11 godina rada kluba da smo nabavili robot koji izbacuje loptice i sada imamo kompletnu opremu. Na tome smo veoma zahvalni”, zaključuje Savković.


Glas Šumadije: Privedeno tridesetak mladjih demonstranata u Kragujevcu | Boom93\nTridesetak mladjih demonstranata privedeno je sinoć posle razmene kamenica i suzavaca izmedju policije i grupe učesnika protesta, objavio je portal Glas Šumadije na osnovu nezvaničnih saznanja.\nGrupa od oko 50 mladjih demonstranata je sinoć kamenicama gadjala zgradu Policijske uprave, polomila stakla na prozorima i ubacila baklje u kancelarije.\nNaizmenična razmena kamenica i suzavca izmedju policije i demonstranata trajala je do 23.30, nakon čega su se demonstranti povukli.\nProtest gradjana nezadovoljnih “lažima i manipulacijama” vlasti počeo je sinoć u 19 časova.\nSkup je bio miran i bez incidenata , čak nije bilo ni uniformisanih pripadnika MUP-a, sve do 20, 30 kada je grupa demonstranata krenula da kamenicama gadja Policijsku upravu i zgradu Skupštine na koju su bacana i jaja.\nOznakehapšenje Kragujevac protest protest građana Srbija


Agencija uputila žalbu Višem prekršajnom sudu povodom odbacivanja zahteva za pokretanje prekršajnog postupka protiv stranke Jedinstvena Srbija – Agencija za sprečavanje korupcije\nNaime, Jedinstvena Srbija je učestvovala na ponovljenim izborima u Žablju 23. maja 2010. godine i nije Agenciji podnela ni do 2. juna 2010. godine, kada je istekao zakonom propisani rok, niti po njegovom isteku, izveštaj o troškovima izborne kampanje. Agencija je 18. oktobra 2010. godine podnela zahtev Prekršajnom sudu u Beogradu za pokretanje prekršajnog postupka po kome se ovaj sud oglasio mesno nenadležnim i zahtev prosledio Prekršajnom sudu u Jagodini.\nPotom je Viši prekršajni sud u Beogradu, rešavajući po izazvanom sukobu nadležnosti od strane Prekršajnog suda iz Jagodine, svojim rešenjem od 20. maja 2011. godine, odlučio da je za vođenje prekršajnog postupka protiv Jedinstvene Srbije nadležan Prekršajni sud u Beogradu.\nPrekršajni sud u Beogradu je 19. septembra 2011. godine doneo rešenje kojim odbacuje predlog za pokretanje postupka zbog zastarelosti, shodno Zakonu o prekršajima RS, po kome se prekršajni postupak ne može pokrenuti ako protekne jedna godina od dana kada je prekršaj učinjen.\n„Smatramo da se vreme u kome je rešavano o sukobu nadležnosti ne može uračunati u rok zastarelosti, jer posle dostavljenog zahteva za pokretanje prekršajnog postupka Prekršajnom sudu u Beogradu, Agencija nije mogla uticati na kretanje predmeta i tok postupka u kome se rešavalo pitanje sukoba nadležnosti. Isto tako, i sam Zakon o prekršajima precizira da zastarevanje prekršajnog gonjenja ne teče za vreme za koje se gonjenje ne može preduzeti po zakonu, a gonjenje se nije moglo preduzeti bez prethodnog rešenja pitanja nadležnosti suda“, kaže direktorka Agencije, Zorana Marković.


Hitne intervencije – vodovod Surčin, 24h dnevno, cena, iskustvo\nApsolutno sve usluge koje inače vrše u toku svog radnog vremena, vodoinstalateri isto tako mogu da izvrše i van radnog vremena. U tom slučaju su u pitanju hitne intervencije – vodovod Surčin.\nKlijenti mogu konkretne usluge zahtevati u svako doba popodneva i večeri, odnosno nakon završenog radnog vremena i to ne samo u periodu od ponedeljka do petka, to jest tokom radne sedmice, nego isto tako i subotom, ali i nedeljom.\nPodrazumeva se, takođe da majstori mogu odgovoriti na sve zahteve klijenata čak i ako je tada neki državni praznik.\nPo kom principu se vrše hitne intervencije – vodovod Surčin?\nSvako u čijem prostoru dođe do bilo kakvog problema u vezi sa radom kako vodovodnog, tako i kanalizacionog sistema bi trebalo najpre da putem telefona kontaktira majstora, koji je specijalizovan i za hitne intervencije – vodovod Surčin. Tom prilikom je važno da ga obavesti detaljno o tome koji se problem javio u konkretnom objektu.\nValjalo bi da napomenemo i to da vodoinstaateri pomenute usluge mogu da vrše ne samo u stambenim objektima, odnosno u stanovima i kućama, nego i u poslovnim objektima, fabrikama i u prostorima bilo koje druge namene.\nOsnovni cilj primene svih ovih usluga jeste ospsobljavanje vodovodnog ili kanalizacionog sistema za dalje korišćenje i to što je moguće pre.\nSa tim u vezi ističemo i da će majstor odmah tokom razgovora sa klijentom da precizira kada će da poseti taj objekat, kako bi se lično uverio u stanje kanalizacionog ili vodovodnog sistema u njemu, te da bi detektovao kvar i utvrdio na koji način je potrebno da izvrši hitne intervencije – vodovod Surčin.\nNakon što sve to bude učinio, on će izraditi ponudu. Predviđeno je da tom prilikom sa klijentom precizira i sve detalje, te da ga obavesti na vreme ne samo o tome koliko će koštati konkretna usluga, nego i u kom roku će biti izvršena.\nIzuzev zamene gume oko wc šolje i čišćenja kamenca iz bojlera, hitne intervencije – vodovod Surčin podrazumevaju i odgušenje kanalizacije, kako mašinski, tako i ručno, ali i zamenu ventila ili njihovu popravku.\nIsto tako se podrazumeva da vodoinstalateri mogu otkloniti problem curenja vode iz bojlera ili zida, odnosno da mogu izvršiti i zamenu baterija, ali i popravku ili zamenu vodokotlića, te bojlera, bilo standardnog ili protočnog, ali i mnoge druge usluge.


Rakić: Naći ćemo način da prevaziđemo krizu | Radio Kosovska Mitrovica\n2. July, 2019 19:39 |\nDrugi dan prodavnice, lokali, apoteke, pekare i ostale radnje na severu Kosova su zatvorene. Vlasnici tih radnji na taj način podižu svoj glas protiv trgovinske blokade i takse od 100 odsto koju je Priština uvela na robu iz centralne Srbije. Priština priča jedno a na terenu čini drugo, rekao je za RTS predsednik Srpske liste Goran Rakić.\nGoran Rakić je, gostujući u Dnevniku RTS-a, rekao da je Priština pre par dana poslala inspektore na sever Kosova i da su oni proveravali kase za račune.\nMeđutim, kako kaže Rakić, nakon toga je Priština poslala kamione s robom na sever Kosova, bez ikakvih kasa i bez oznaka o poreklu robe u tim kamionima.\nIstakao je da su Srbi ponosan narod i da ni građani drugih nacionalnosti nisu kupovali robu iz tih kamiona.\nRakić je rekao da su se privrednici sa severa Kosova okupili u više sredina i da se očekuje njihova odluka o daljim koracima. Naveo je da će ona biti u interesu krajnjih potrošača, a to su građani severa Kosova.\nNapomenuo je da Priština već duže vreme pokušava da satanizuje predsednika Srbije Aleksandra Vučića i da pošalje poruku podrške nekim opozicionim liderima u Beogradu.\nKomentarišući poternicu za Milanom Radoičićem i optužnicu protiv Ivana Todosijevića, rekao je da je svuda u svetu pravilo i praksa da Tužilaštvo dokazuje krivicu, a da jedino na KiM Srbi moraju da dokazuju svoju nevinost.\nKaže da su vlasti u Prištini imali svoje privatne Srbe koji su glasali u interesu Prištine i da nisu uspeli da kupe i uplaše Radoičića koji će nastaviti da se bori da Srbi opstanu na tim prostorima.


Identičnu dokumentaciju Upravni odbor NBS ovoga puta ocenio je konpletnom i pozvao me na razgovor koji se obavlja isključivo sa kandidatima koji ispunjavaju sve tražene kriterijume. Tom prilikom mi je od strane Upravnog odbora saopšteno da je moj Predlog programa rada NBS "najobimniji i najcelovitiji".\nNakon toga, Upravni odbor NBS dostavio je resornom Ministarstvu kulture i informisanja dokumentaciju o konkursu, kao i obrazloženu listu kandidata koji su ispunili uslove. Iz medija saznajem da je UO NBS moju kandidaturu ocenio "formalno prihvatljivom", ali da nemam "tražene četiri godine radnog iskustva na čelnim pozicijama". Drugim rečima, Upravni odbor NBS je konstatovao da formalno ispunjavam sve kriterijume, ali da ih zapravo i ne ispunjavam.\nNaime, javnim konkursom za izbor upravnika NBS bilo je, pored ostalog, utvrđeno da kandidat mora da ima "najmanje deset godina radnog iskustva u kulturi, od čega najmanje četiri godine iskustva na poslovima rukovođenja u kulturi", što sam dokazao dostavljajući potvrde o tome. Sa druge strane, UO NBS je konstatovao da (očito željeni) kandidat, koji ima manje od tri godine radnog iskustva u kulturi i isto toliko radnog iskustva na poslovima rukovođenja u kulturi ispunjava traženi uslov. Ministar je prihvatio ovu, po svemu sudeći, od samog početka dobro "navigovanu" i sinhronizovanu ocenu UO NBS i svog željenog kandidata predložio Vladi Srbije za novog upravnika NBS.\nStiče se utisak da članovi Upravnog odbora NBS, zajedno sa ministrom Vukosavljevićem, pokušavaju da nas uvere da je 3 veće, a 6 manje od 4.\n*autor je istoričar, nekadašnji v. d. upravnika Narodne biblioteke Srbije\nMiroslavljevo jevanđelje ponovo celo\nBio bi heroj Tvitera: Tri decenije od smrti Duška Radovića\nPredavanje o životnom standardu i potrošačkoj kulturi u socijalističkoj Jugoslaviji\n"Životni standard i potrošačka kultura u socijalističkoj Jugoslaviji" naziv je predavanja koje će održati dr Igor Duda u petak, 23. januara, od 18 sati, a u okviru pratećeg programa izložbe "Nikad im bolje nije bilo?" koja je u toku u Muzeju istorije Jugoslavije.


Brčkalo kod Crnatka: Institucije BiH u januaru zaposlile 20 novih službenika\nBivši šef Kluba poslanika PDP-a\nU institucijama BiH u januaru je posao dobilo 20 novih službenika, među kojima je bivši šef Kluba poslanika PDP-a u Narodnoj skupštini Republike Srpske Miroslav Brčkalo, objavio je portal Srpskainfo.\nBrčkalo je, kako je objavljeno u Službenom glasniku BiH, putem javnog oglasa u januaru postavljen na radno mjesto prvog sekretara u Odjeljenju za međunarodnu, naučnu, tehničku, obrazovnu, kulturnu i sportsku saradnju Ministarstva spoljnih poslova u Savjetu ministara u tehničkom mandatu, počev od prvog februara 2019. godine.\nMinistar inostranih poslova BiH u tehničkom mandatu je Brčkalov partijski kolega Igor Crnadak.\nOsim Brčkala,u institucijama BiH u januaru je posao dobilo još 19 novih službenika.\nU Ministarstvu isnostranih poslova u Savjetu ministara u tehničkom mandatu zaposlen je Saša Milanović na radno mjesto prvog sekretara u Odsjeku za vizno-pasoške poslove Sektora za međunarodnopravne i konzularne poslove, Mia Džinović na mjesto drugog sekretara u Odsjeku za međunarodnopravne poslove Sektora za međunarodnopravne i konzularne poslove i Sanela Alić na mjesto trećeg sekretara u Odsjeku za Aziju i Afriku Sektora za bilateralne odnose.\nU ovom ministartsvu zaposleni su i Nina Radić na poziciju prvog sekretara u Odsjeku za informisanje, Јasna Kahrić na radno mjesto drugog sekretara u Kancelariji za odnose sa javnošću, Mladenka Brezo kao treći sekretar u Odsjeku za UN, međunarodne organizacije i mirovne operacije Sektora za multilateralne odnose.\nAmina Pekić postavljena je na radno mesto trećeg sekretara u Odsjeku za OEBS, Savjet Evrope i regionalne inicijative Sektora za multilateralne odnose, a Ivan Čobanac na mjesto trećeg sekretara u Odsjeku za ekonomsku diplomatiju Sektora za bilateralne odnose.\nOsim Ministarstva isnostranih poslova, u januaru su zapošljavali i Ministarstvo spoljne trgovine i ekonomskih odnosa u Savjetu Ministara u tehničkom mandatu, Dom naroda BiH, Ministarstvo odbrane, Agencija za identifikaciona dokumenta, evidenciju i razmjenu podataka, Institut za standardizaciju i Ministarstvo finansija i trezora BiH.\nMiroslav Brčkalo Igor Crnadak PDP


U Zrenjaninu održano predavanje "Bezbedan internet - eksploatacija dece na internetu"\nObjavljeno 29.10.2017. u 18h\nU cilju da se deci i mladima na vreme skrene pažnja da određena ponašanja u virtuelnom svetu mogu dovesti do problema i opasnosti, u biblioteci mesnih zajednica na Bagljašu održano je edukativno predavanje na temu „Bezbednost interneta – eksploatacija dece na internetu“.\nPredavanje je održala Ljubica Kozina, defektolog-specijalni pedagog, i osnivač Centra za edukaciju i savetovanje „Stvarno važno“ koje je od nedavno dostupno svim Zrenjanincima.\nOna je u svom obraćanju istakla, da razvoj savremene tehnologije doprineo je brojnim promenama u društvu i pored svih njenih prednosti, sa sobom su ponele i bitne rizike. Najranjivija društvena grupa jesu deca i mladi, koji su postali internet zavisnici i u poslednje vreme sve više izloženi opasnosti ka dečijoj pornografiji.\nMladi su se u okviru teme mogli bolje informisati koje sve društvene mreže postoje, kako one funkcionišu, na koji način ih mogu bezbedno koristiti i kome se mogu obratiti za pomoć kada i ako dođe do zloupotrebe njihovih slika i da li se neki sadržaj može ili ne može ukloniti sa pojedinih društvenih meža.\nNa predavanju se govorilo i o web čitačima koji su namenjeni deci, kao i o programima pomoću kojih se može pratiti aktivnost deteta na internetu – TimeBoss, SafeEyes, KidsWatch i mnogi drugi. Pored toga, prisutni su mogli da se upoznaju sa onim internet stranicama, na kojima se mogu detaljno informisati o bezbednosti na mreži i gde se može prijaviti sadržaj koji je neprikladan, uznemirujući, koji sadrži elemente nasilja i pornografije. (Netpatrola i kliknibezbedno.wordpress.com)\nLjubica Kozina je na kraju istakla, da najznačajnija i najbolja preventivna mera jačanje odnosa roditelj-dete, izgradnja međusobnog poverenja, jačanje odnosa sa školskim osobljem i zajedničke edukacije roditelja, nastavnika i dece u ovoj oblasti.\nTagovi:bagljas, bezbedan internet, edukacija, Vesti Zrenjanin


Osvojite tri Nescafe poklona – OSETITE NIKAD JAČI UKUS NESCAFÉ 2U1!\nPrema istraživanju Friendship module*, koje je za potrebe kompanije Nestlé, sproveo GfK među osobama starosti 15 do 25 godina, Srbija će i u budućnosti biti zemlja u kojoj se posebno voli kafa, kako prosečna mlada osoba u našoj zemlji kafu pije oko 11 puta nedeljno, dok je „optimalna doza kafe“ u proseku dve šoljice dnevno. Odmah nakon vode sa česme, kafa je napitak koji se najviše konzumira i koji se pije u gotovo svim prilikama, a čak 50 odsto konzumacije kafe dešava se upravo nakon doručka, kao i u periodu između ručka i večere.\nKako se moglo i pretpostaviti, mladi u Srbiji navode da najčešće piju kafu radi razbuđivanja (u 29 odsto slučajeva), kao i u cilju podizanja energije (u 17 odsto slučajeva). Imajući u vidu rezultate istraživanja, da li vas iznenađuje podatak da je hešteg #coffee na društvenoj mreži Instagram upotrebljen više od 74 miliona puta širom sveta, dok srpski hešteg #kafa beleži više od 310.000 objava? S druge strane, hešteg #tea je, na primer, dosad iskorišćen 20 miliona puta.\nOdlična vest za sve koji ne mogu da zamisle početak dana bez kafe jačeg ukusa jeste i da je kafa koju volimo upravo postala još bolja – NESCAFÉ 2u1 u obnovljenoj recepturi nudi nikad jači ukus kafe, sa 25 odsto ekstrakta kafe u mešavini u odnosu na ranijih 11 odsto.\n– Nova receptura NESCAFÉ 2u1 donosi još snažniji ukus kvalitetne kafe – istakla je Željka Stoičić, NESCAFÉ brend menadžerka i dodala:\n– Ovakva promena je rezultat naše želje da zadovoljimo potrebe potrošača i ponudimo im poboljšan proizvod sa jačim i intenzivnijim ukusom kafe, odnosno sa više kafe.\nBilo da je pijemo kad smo sami kod kuće, u kafiću „uz fotogeničnu scenografiju“ ili u društvu – ispijanje kafe ima svoje nezamenljive čari i budi inspiraciju u ljudima. U trci sa rokovima i ispunjavanjem jesenjih obaveza, obnovljeni NESCAFÉ 2u1 biće pravi saveznik – sa više kafe i nikad jačim ukusom, pružiće predah koji je ovih dana svima potreban.\nUkoliko želite da osvojite Nescafe poklon, ostavite komentar na našoj Fejsbuk stranici.


Ja sam deo Partizana: Kako je Partizan predstavljen na sajtu Trakaija – Počelo je velikim pohvalama, završilo teškim rečima…\nKako je Partizan predstavljen na sajtu Trakaija – Počelo je velikim pohvalama, završilo teškim rečima…\nNa početku tog teksta pod naslovom ”Partizan – tvrđava talenata sa impresivnim navijačima”,već u prvoj rečenici se naglašava da Trakai ide na megdan ”legendarnom” beogradskom klubu, Partizanu.\nPotom se podseća na 27 osvojenih titula crno-belih, što u Jugoslaviji, jednoj, drugoj, što u Srbiji.\n”Dvadesetsedmostruki šampion Partizan dominirao je srpskim fudbalom u prošloj deceniji, osvojio osam titula, od toga šest uzastopnih. Istina, Partizan je prošle sezone bio u senci druge beogradske ekipe, Crvene zvezde i završio je na drugom mestu”, navodi se na sajtu Trakaija.\nPotom se ističe da je Partizan uporedo sa sjajnim rezultatima u Srbiji stvarao i velike igrače, pa se navode imena Aleksandra Mitrovića, Lazara Markovića, Stevana Jovetića, Adema Ljajića, Stefana Savića, Matije Nastasića, koji su ponikli u Partizanovoj školi, a potom sazreli u dobro poznate evropske igrače.\nPosebno se podseća i na unosne transfere ”dvojice igrača” u Fiorentinu, ukupno vredne blizu deset miliona evra, pritom su verovatno mislili i na Milenkovića, čije se ime ne pominje u tekstu.\nSledeća tema bio je blistav evropski put Partizana prošle sezone, do 1/16 finala Lige Evrope, ali se podseća i na pobede nad Rudarom na početku ove sezone, kao i na kiks crno-belih od pre dve godine protiv poljskog Zaglebja, već na startu kvalifikacija za Ligu Evrope.\nNisu propustili priliku ni da podsete na učešće Partizana u Ligi šampiona, ali samo 2010/11, nisu išli u dalju prošlost, kada su crno-beli još jednom igrali u evropskoj eliti, u sezoni 2003/04.\nZa kraj su ostavili komentar o navijačima Partizana i tu ima i prilično oštrih, nedovoljno proverenih i preteranih ocena o njihovoj ”tamnoj strani”.\n”Navijači – od fantastične atmosfere do rasizma”,podnaslov je tog dela teksta na sajtu Trakaija, a u nastavku se kaže:\n”U praksi, sve balkanske zemlje imaju impresivnu kulturu organizovanog navijanja, pogotovo je to izraženo u Beogradu.\nPartizanovi navijači su u istom gradu kao i navijači Crvene zvezde koja će igrati protiv Suduve. Njihov rivalitet u derbijima je opisan kao jedan od najvećih u svetu.\nStadion Partizana prima više od 30.000 gledalaca, koji često kreiraju neverovatnu atmosferu, uz pesme i skandiranja tokom čitavog meča. Istina, postoji i ružnija strana svega toga.\nPartizanove navijače odlikuje i epidemija rasizma, čak i protiv njihovih fudbalera (?!).\nTakođe, na početku ove sezone navijači Partizana nisu bili previše aktivni, pa ih je protiv Rudara bilo tek oko 10.000 na tribinama”, navodi se pri kraju teksta, uz očekivanja da će grupa pristalica Partizana doputvati i u Viljnus na revanš.


ZA ZLATNE KARATISTE NOVČANA NAGRADA OD GRADA | Info centrala\nNaslovna Istaknuto ZA ZLATNE KARATISTE NOVČANA NAGRADA OD GRADA\nZA ZLATNE KARATISTE NOVČANA NAGRADA OD GRADA\nPredsednik Skupštine grada Jagodine Dragan Marković Palma primio je danas jagodinske karatiste, koji su učestvovali u sastavu reprezentacije Srbije na Svetskom prvenstvu koje je od 6 do 8. oktobra održano u Egeru u Mađarskoj. U konkurenciji 2000 takmičara iz 36 zemalja, karatisti iz Jagodine osvojili su 4 zlatne, 1 srebrnu i 3 bronzane medalje.\n“Grad Jagodina iz budžeta finansira 130 klubova u 32 discipline. Samo za karate godišnje izdvajamo 2 500 000 dinara i uvek stimulišemo i nagrađujemo sportiste koji postižu visoke rezultate. Do sada je četvoro karatista dobilo Oktobarske nagrade grada Jagodine, koje iznose 50 000 dinara pojedinačno, a ove godine će tu, najvišu nagradu grada Jagodine i 50 000 dinara dobiti još jedan karatista. Ovaj grad brine o svojim uspešnim sportistima, koji su proslavili grad i nakon karijere. Kada se završi sportska karijera u ovom gradu se ne postavlja pitanje šta posle, već uspešni sportisti dobijaju radno mesto i na taj način im se grad odužuje” , rekao je obraćajujući se karatistma i njihovim trenerima Dragan Marković Palma.\nMarković je jagodinskim karatistima, reprezentativcima Srbije, od minikadeta do seniora uručio i novčane nagrade, za njih osmoro, koje su se kretale od 7 000 do 20 000 dinara, zavisno od kategorije i sjaja medalje i za 4 trenera po 10 000 dinara, ukupno 146 000 dinara.\nZlatne medalje osvojili su Ivan Ivanović u pojedinačnoj i ekipnoj konkurenciji, Aleksandra Janković i Marija Marković, srebrom se okitio Todor Marković, a bronzom Miloš Ristić, Nemanja Ivanović i Aleksandra Janković ekipno.\nPrethodni tekstCIPRAS PODRŽAO SRPSKU LISTU NA LOKALNIM IZBORIMA NA KIM\nSledeći tekstUNS SAZNAJE: ALEKSANDAR GAJOVIĆ NOVI DRŽAVNI SEKRETAR ZA INFORMISANJE\nVOZ UDARIO MUŠKU OSOBU


DEMONSTRACIJE ISPRED AMBASADA SVE DOK KARADŽIĆ I MLADIĆ NE BUDU U HAAGU\nPublished in Maj 9, 2007\nMladi SDUBiH će od 9. maja početi sa simboličnim demonstracijama ispred ambasada i diplomatskih predstavništava zemalja članica Vijeća sigurnosti, Vijeća za implementaciju, Evropske komisije i OHR-a.\nAkcija ima za cilj aktualizirati pitanje dosljednog provođenja individualne odgovornosti za zločine i genocid počinjene u BiH te podsjetili na činjenicu da Vijeće sigurnosti još nije donijelo rezoluciju koja bi garantirala da Haški tribunal neće biti zatvoren dok se pred lice pravde ne izvedu Ratko Mladić i Radovan Karadžić, rečeno je na konferenciji za novinare SDUBiH.\nPredsjednik stranke Sejfudin Tokić je ovu odluku obrazložio "praksom predstavnika bh. patriota koji zapostavljaju jedno od najvažnijih pitanja za budućnost ove zemlje-hapšenje ratnih zločinaca".\n"Spekulacije koje dolaze iz svijeta jasno govore o mogućnosti da se ne donese rezolucija koja bi spriječila zatvaranje Tribunala a kao razlozi se navode trivijalni podaci o nedostatku finansija za rad Tribunala. Mladi SDUBiH će u cilju sprječavanja zatvaranja ove institucije simboličnim demonstracijama zahtijevati garancije diplomatskih predstavništava da do zatvaranja neće doći dok se ne uhapse Karadžić i Mladić", kazao je Tokić.\nDodatni razlog organiziranja demonstracija je jačanje spekulacija da postoji sporazum o nehapšenju Karadžića a za koji je odgovorna američka administracija.\n"Američka administracija je u nekoliko navrata demantirala ove navode, ali mi smatramo da će najveći demant biti hapšenje Karadžića i Mladića", objasnio je Tokić.\nMladi SDUBiH će sutra na Dan pobjede nad fašizmom organizirati demonstracije ispred zgrade Misije Evropske unije, 10. maja ispred OHR-a, a 11. ispred američke ambasade u Sarajevu. Demonstracije će biti jednosatne od 11.00 do 12.00 sati.\nU toku demonstracija bit će zatraženi i razgovori s predstavnicima diplomatskih misija te će ukoliko ne bude rezultata sedmično organizirati infopunktove za građane na najfrekventnijim mjestima u gradu te kao krajnje sredstvo i masovne demonstracije.\nSDUBiH podsjeća da je prije dvije godine nakon organiziranja istih demonstracija dobio uvjeravanja predstavnika diplomatskih misija da će problem biti riješen. Kako se pitanje hapšenja ratnih zločinaca nije riješilo, SDUBiH naglašava da neće odustati od svojih namjera sve dok Karadžić i Mladić ne budu uhapšeni.


UZ ZAHTEV VELIKI BROJ SVEDOKA: Odluka o daljoj sudbini Rista Jovanovića u zakonskom roku | Novosti.rs\nFoto: Prisntksin Jutjub/Kosovo online\nNaime, posle odluke Apelacionog suda da odbije žalbu odbrane za ukidanje pritvora Jovanoviću kojem je Osnovni sud odredio do 30 dana pritvora, advokatica Filipović je uložila zahtev za ukidanje optužnice.\n- Očekujemo da u zakonskom roku Osnovni sud donese odluku povodom zahteva za odbacivanje optužnice. Uz taj zahtev predložen je veliki broj svedoka ali i snimci koji pokazuju da Jovanović nije učinio ništa za šta se tereti odnosno da nije pozivao na mržnju i netrpeljivost, već da je samo govorio "volim svoju veru, poštujem tuđu, volim svoj narod poštujem druge" - pojašnjava advokatica Filipović napominjući da je takođe uložen i prigovor na dokaze koji su kako ističe, suštinski nepouzdani i ne tiču se navoda iz optužnice. Inače, Jovanović se tereti da je navodno na Gazimestanu pevao uvredljive pesme na račun Albanaca.\nVidovdan Osnovni sud u Prištini Risto Jovanović Risto Jovanović pred sudim


Beta 1. novembra 2017. 11:50\nPartija ujedinjenih penzionera Srbije (PUPS) predložila je danas državnom vrhu da pozove Španiju da se kao jedna od pet zemalja EU koja nije priznala nezavisnost Kosova, aktivnije, u okviru tima evropskih posrednika, uključi u briselski dijalog Srbije i Prištini.\nU saopštenju PUPS, članica vladajuće koalicije, naveo je da predlaže državnom vrhu da, istovremeno, isti diplomatski i prijateljski poziv i ostalim članicama EU koje nisu priznale Kosovo – Slovačkoj, Rumuniji, Kipru i Grčkoj.\n„Srbija mora da koristi sve medjunarodne okolnosti koje joj, trenutno, idu na ruku, a posebno rezolutan stav EU da ne priznaje izglasanu nezavisnost Katalonije jer nije u skladu sa Ustavom Kraljevine Španije. Jedini jezik koji Evropa perfektno razume, a na koji je i Španija upozorila, jeste sveto pravilo svojine“, naveo je PUPS.\nTa stranka smatra da je idealan trenutak da pregovarači Beograda za narednu rundu dijaloga o Kosovu u Briselu kandiduju upravo pitanje zaštite imovine države Srbije, gradjana Srbije i Srpske pravoslavne crkve (SPC) na Kosovu i Metohiji.\nPrema katastarskim knjigama iz 1999. godine, od ukupno 1.090.410 hektara zemljišta na Kosovu i Metohiji, društvena, privatna i crkvena imovina iznosi 641.071 hektar ili 58,79 odsto, a vrednost se procenjuje na 220 milijardi evra, navela je ta partija.\nPUPS je dodao da su Albanci uzurpirali oko 80 odsto te imovine, a, na primer, samo u četiri opštine (Peć, Klina, Istok i Orahovac) nelegalno je zauzeto 76.000 parcela čiji su vlasnici Srbi, a na kompletnoj teritoriji Kosova uzurpirano je oko milion parcela obradivog zemljišta, livada i šuma u privatnom vlasništvu Srba, procenjenog na 50 milijardi evra.\n„Posebna stavka u tim razgovorima u Briselu bi svakako trebalo da bude i izgubljena dobit srpskih preduzeća zbog nemogućnosti korišćenja svojih kapaciteta na Kosovu i Metohiji. Tako je samo Elektroprivreda Srbije, na primer, godišnje gubila 170 miliona evra prihoda na Kosovu i Metohiji što, za prethodnih 17 godina, iznosi čak 2,9 milijardi evra izgubljenih prihoda“, naveo je PUPS.


Ostali sportovi - Tribina o nacrtu strategije razvoja sporta u Nišu\nTribina o nacrtu strategije razvoja sporta u Nišu\nNapisano u kategoriji Ostali sportovi, 25 oktobra, 2012\nU velikoj sali skupštine grada u Nišu ministraka omladine i sporta, prof. dr Alisa Marić sa najbližim saradnicima, pomoćnikom ministra za sport, mr.Draganom Atanasovim i državnim sekretarom za sport Predragom Peruničićem, održala je prvu od više od 20 planiranih tribina o Nacrtu strategije razvoja sporta za period 2014.-2018, koju, prema članu 142. Zakona o sportu donosi Vlada Srbije, na predlog Ministarstva omladine i sporta.\nOvaj susret, koji su omogućili Sportski savez Srbije i Sportski savez Niša, bio je povoljna prilika za sagledavanje urađenog i, s obzirom da Ministarstvo ima zadatak da izradi Strategiju za naredni petogodišnji period, 2014. – 2018.godina, dobra mogućnost da se u novu strategiju ugrade promene dosadašnjih strateških pravaca i, eventualno, dodaju nove smernice.\nPrema Članu 142. Zakona o sportu, sredstva za realizaciju Strategije obezbeđuju se u budžetu Republike Srbije, kao i u budžetu autonomne pokrajine i jedinica lokalne samouprave. Jedinice lokalne samouprave, u roku od šest meseci od usvajanja Strategije, utvrđuju program razvoja sporta na svojoj teritoriji, u skladu sa Strategijom.\nGradonačelnik Niša prof.dr Zoran Perišić je primio i pozdravio visoku delegaciju Ministarstva. Zahvaljujući gradonačelniku na gostoprimstvu, Alisa Marić je istakla da je Niš već decenijama sportski centar koji je dao brojne šampione i da je Ministarstvo omladine i sporta, ispred Vlade Srbije spremno da sasluša probleme niškog sporta i ponudi potencijalna rešenja.\nProf.dr Alisa Marić: 2008. godine prvi put, od kada je uspostavljen sistem sporta u Srbiji, Vlada Republike Srbije je, na predlog našeg ministarstva, usvojila Strategiju razvoja sporta u Republici Srbiji za period od 2009. do 2013.godine. Prvi put u dugoj istoriji institucionalizovanog sporta u Republici Srbiji planovi su sistematizovani u obliku Strategije, kojom je jasno definisana vizija Ministarstva da do 2013.godine. Strategija je definisala prioritete:\n•\tsport dece i omladine;\n•\trazvoj sportske infrastrukture i\n•\tvrhunski sport\nStrategija razvoja sporta bi trebalo da pruži odgovor na pitanje na koji način, i u koje segmente sporta je najefikasnije i najprimerenije uložiti novac poreskih obveznika, i kako, na osnovu tog ulaganja, na najbolji način ostvariti javni interes u oblasti sporta. Čini se, na osnovu mog dosadašnjeg sagledavanja problema u sportu, da je najtanja nit finansiranje školskog sporta.\nPrimat je u rukama klubova, klubovi su opterećeni tržišnom utakmicom i ono što mogu da ponude školskoj populaciji, odakle crpe bazu, je neodovoljno. Strategija mora da prepozna i element finansiranja klubova i mislim da je tu uloga lokalne zajednice nezameljiva, uključujući sportski savez na lokalnom nivou i opštinsku upravu.\nVažeći Zakon o sportu i Stretegija razvoja za period do 2013.godine, obavezao je lokalnu zajednicu da preslika sistem finansiranja, i u svoj rad inkorporiše elemente Strategije. Sigurna sam da ste u primeni ovih akata naišli na određene probleme i idealna je prilika da na to ukažete, da bi se kroz javnu raspravu napravio okvir za izmene i dopune Zakona o sportu, i promene Pravilnika.\nPomoćnik ministra za sport, mr Dragan Atanasov je prezentovao Analizu akcionog plana Strategije razvoja sporta za period 2009-2013, istakavši da ova i predstojeće tribine služe za evaluaciju urađenog i da se iz dosadašnjeg iskustva izvuku novi imputi za predstojeću Strategiju. Prof. Nenad Đurđević održao je predavanje Pravni akti-perspektive i izazovi.\nTribini su prisustvovali i predsednik Sportskog saveza Srbije Aleksandar Šoštar i generalni sekretar Sportskog saveza Srbije Dane Korica. Delegacija Ministarstva omladine i sporta, u kojoj je bio i savetnik za školski sport Igor Marinković, obišla je sportski kompleks Čair u Nišu, čiju je izgradnju finansiralo ovo ministarstvo.\nJovana Bogdanović dominantna na takmičenju u Nišu\nJovana Bogdanović, najuspešnija na međunarodnom…\nDizanje tegova: Zlatni Saška Mladenović i Marko…


SEEbiz.eu / RS / Vučić: Uspeli smo da snabdemo prodavnice na severu Kosova u poslednjih par dana\nAleksandar Vučić1, sever Kosova Kosovo\nVučić: Uspeli smo da snabdemo prodavnice na severu Kosova u poslednjih par dana\nDatum objave: 07.07.2019. - 19:58:57\nBEOGRAD - Predsednik Srbije Aleksandar Vučić izjavio je danas da je zadovoljan, jer je Srbija u poslednjih par dana uspela da snabde prodavnice na severu Kosova.\n"Nije uvek lako i verujem da ćemo obezbediti da ljudi ne budu gladni i žedni, već da imaju normalan život", rekao je Vučić nakon posete Predsedništvu dece osnovnih škola sa severa Kosova.\nKazao je da se kriza nastavlja, ali u mnogo manjoj meri, te da je dosta posla uradjeno u prethodnih par dana.\nPredsednik Srbije Aleksandar Vučić primio je u Predsedništvu decu iz osnovnih škola sa severa Kosova.\nNakon pitanja o ubistvu Olivera Ivanovića histerija i u Beogradu i u Prištini\nPredsednik Srbije Aleksandar Vučić izjavio je danas da je nakon konferencije na kojoj je postavio pitanja o ubistvu Olivera Ivanovića nastupila histerija i u Prištini, ali više u Beogradu.\n"Tri, četiri dana nisam ništa rekao, hteo sam da ih pustim sve, da izgovore gadosti. Danas konstatujem da nisam dobio odgovor ni na jedno pitanje", rekao je Vučić na konferenciji za novinare u Beogradu.\nViučić je kazao da je zabrana ulaska srpskim zvaničnicima na Kosovu pokazala da Albanci podigli lestvicu u bezobzirnosti.\n"Mi sad treba da budemo srećni, jer nam oni to nisu uradili? Nisam razumeo eksploziju oduševljenja zbog toga", kazao je Vučić.


Šef diplomatije EU pozvao je na nastavak podrške Ukrajini\nATA Images/Miloš Tesić\nDolazeći na sastanak Grupe sedam (G7) najrazvijenijih zemalja koji se održava u Nemačkoj, Borelj je pozvao na nastavak podrške Ukrajini i nastavak pritisaka na Rusiju.\n- Najaviću da će EU obezbediti novu tranšu od 500 miliona evra za vojnu podršku Ukrajini, što je ukupno dve miljarde evra izdvojenih za naoružanje Ukrajine do sad. Sa druge strane, očekujem više pritisaka na Rusiju kroz ekonomske sankcije, nastavak međunarodne izolacije Rusije, suzbijanje dezinformacija o posledicama rata kada je reč o cenama energenata i hrane širom sveta i predstavaljnje ujednjenog fronta za podršku Ukrajini - poručio je Borelj.\nBorelj dodaje da će novih 500 miliona evra iz Instrumenta za mir EU biti iskorišćeno za nabavku ”teškog naoružanja, ali ne i borbenih aviona” u cilju vojne podrške Ukrajini.\nRuske trupe uništile naftnu rafineriju u Ukrajini: Korišćena za snabdevanje vojske (VIDEO)\nLavrov osuo paljbu po Zapadu: Njihov stav je drzak i nevaspitan!\nFinska spremna da uđe u NATO: Sledeće nedelje se šalje zvaničan zahtev!\nŠef diplomatije EU najavio je da se rad nastavlja na šestom paketu sankcija protiv Rusije, koji bi trebalo da uključi i embargo na uvoz nafte, a da će o tome razgovarati i ministri spoljnih poslova EU na sastanku u ponedeljak.\n- U ponedeljak ću predstaviti novi politički podsticaj za sporazum o novim sankcijama i siguran sam da ćemo do tog dogovora doći. Taj dogovor nam je potreban i imaćemo ga jer moramo da prekinemo sa zavisnošću od ruske nafte - kaže Borelj.\nOn dodaje da se u obzir moraju uzeti specificne situacije svake od 27 država članica, ali ponavlja da se do dogovora o embargu na naftu mora doći ”ako ne na ambasadorskom nivou tokom vikenda, onda na nivou ministara u ponedeljak”.\nU Vajzenhausu se od 12. do 14. maja održava sastanak G7, na kojem učestvuju ministri iz Kanade, Francuske, Nemačke, Italije, Japana, Velike Britanije i SAD, kako bi razgovarali o spoljnoj politici i bezbednosnih pitanjima, kao i o narednim koracima i odgovoru na ruski napad na Ukrajinu.\nŽozep Borelj Evropska unija Sankcije Rusija Rusija-Ukrajina Rusija Ukrajina Rusija Ukrajina vesti\nLepa vest za beogradske đake: Na bazenima se možete kupati za džabe, ali samo ako sa sobom ponesete ovu stvar!\nDramatična borba u vodi sa smrtonosnim predatorom: Spasilac iz Long Ajlenda ispričao kako je preživeo napad ajkule (VIDEO)\nPao ruski vojni avion: Četvoro poginulih, petoro povređenih - Ministarstvo odbrane se oglasilo (FOTO/VIDEO)\n"Ako NATO primeni taktiku "Izgubi pa oslobodi" kad nas Rusi napadnu bićemo - pregaženi"


Južni Sudan: Poraženi pobunjenici u Boru\nPortparol južnosudanske vojske rekao je da su vojnici danas ušli u taj strateški grad i porazili više od 15 hiljada opozicionih boraca\nSnage južnosudanske vlade preuzele su kontrolu nad Borom, strateškim gradom kojeg su od početka sukoba u zemlji više puta osvajali pobunjenici.\nPortparol vojske rekao je da su vojnici danas ušli u Bor i porazili više od 15 hiljada opozicionih boraca. Takođe je naveo da je osujećen plan bivšeg potpredsjednika Rieka Mašara da napadne prijestonicu, Džubu. Pripadnici opozicionih snaga još nisu potvrdili ove informacije.\nAfrički regionalni blok u međuvremenu pokušava da posreduje u postizanju sporazuma vladinih i opozicionih predstavnika o prekidu vatre. Opozicioni pregovarač Mabior de Garang rekao je danas da je opozicija spremna da narednih dana potpiše plan o primirju.\nMediji prenose da je pregovarač južnosudanske vlade takođe spreman da u Etiopiji, gdje već nekoliko nedelja traju pregovori, potpiše dogovor o prekidu vatre. U sukobu, koji je izbio početkom decembra, poginulo je najmanje hiljadu ljudi, dok je gotovo 470 hiljada raseljeno.